MGM ‘Tular’kan Gambar Pertama Filem Animasi Addams Family

Metro Goldwyn Mayer Pictures (MGM) telah mengeluarkan gambar pertama filem ‘reboot’ animasi berjudul The Addams Family. Anda boleh lihat gambar tersebut diatas

Canrad Vernon yang terkenal sebagai pelakon suara dan pengarah filem-filem animasi seperti Shrek 2, Monsters vs Aliens dan Madagascar 3: Europe’s Most Wanted akan mengarahkan filem animasi ini bersama-sama Greg Tiernan. Oscar Isaac akan menjadi pelakon suara utama dengan membawakan suara Gomez Addams. Beliau juga akan disertai oleh Charlize Theron yang akan membawa suarah Morticia Addams, Chloë Grace Moretz sebagai Wednesday Adams, Finn Wolfhard sebagai Pugsley Addams, Nick Kroll sebagai Uncle Fester, Bette Midler sebagai Grandmama dan Allison Janney sebagai musuh ketat Addams Family iaitu Margaux Needler.

The Addams Family ditulis oleh Matt Lieberman berdasarkan dari siri kartun The Addams Family.

Filem animasi ini dijangka akan ditayangkan di US pada 11 Oktober 2019, untuk pasaran antarabangsa tidak diketahui lagi buat masa ini.


Netflix Umumkan Tarikh Tayangan Perdana UMBRELLA ACADEMY Musim Ke-2

Netflix telah mengumumkan siri yang dinantikan-nantikan, The Umbrella Academy musim kedua yang akan ditayangkan pada 31 Julai ini.

Musim pertama siri adaptasi komik Dark Horse Comics berakhir di dengan penamat yang tergantung. Spaceboy, The Kraken, The Rumor, The Seance dan The Boy menggunakan kemampuan mereka dan pergi ke masa lampau untuk menghentikan adik mereka, The White Violin daripada membawa kemusnahan pada dunia. Rancangan mereka nampaknya berjaya, tetapi peminat tertanya-tanya apakah kesan jangka panjang bagi sekumpulan adiwira itu, yang kembali kepada zaman remaja dalam usaha terakhir mereka.

Dalam pengumuman itu juga, Netflix turut melancarkan musik video yang menampilkan para pelakon utama seperti Ellen Page, Tom Hopper, David Castañeda, Emmy Raver-Lampman, Robert Sheehan, Aidan Gallagher dan Justin Min menari dengan berlatarbelakangkan lagu “I Think We’re Alone Now” dikala musim kuarantin. Anda boleh saksikan video tersebut dibawah.


Gambar Terbaru THE ETERNALS Dedahkan Pandangan Pertama Karakter Lakonan Kumail Nanjiani & Lia McHugh

Beberapa gambar terbaru di set penggambaran The Eternals telah tersebar di laman Internet, dan gambar-gambar tersebut memberikan pandangan pertama karakter lakonan Kumail Nanjiani dan Lia McHugh iaitu Kingo dan Sprite. Anda boleh saksikan gambar tersebut dibawah.

Gemma Chan, Kumail Nanjiani, and Lia McHugh pictured on set of Marvel’s Eternals pic.twitter.com/pcqFYZCkVn
— Let’s Talk Eternals! (@eternalsupdates) January 18, 2020

The Eternals dibintangi pelakon seperti Angelina Jolie dan Richard Madden yang akan memainkan peranan utama sebagai Thena dan Ikaris. Turut menyertai barisan pelakon adalah Kumail Nanjiani sebagai Kingo, Lauren Ridloff sebagai Makkari, Brian Tyree Henry sebagai Phastos, Salma Hayek sebagai Ajak,  Lia McHugh sebagai Sprite, Ma Dong Seok  sebagai Gilgamesh, Gemma Chan sebagai Sersi, Barry Keoghan sebagai Druig dan Kit Harrington sebagai The Black Knight / Dane Whitman.

Setakat ini plot filem masih lagi tidak diketahui, tetapi berdasarkan sinopsis yang dedahkan, The Eternals akan ditetapkan dalam dua era berbeza iaitu berlatarbelakangkan kota purba Babylon yang wujud ribuan tahun dahulu dan era selepas peristiwa Avengers: Endgame.

Diarahkan Chloe Zhao berdasarkan skrip yang ditulis oleh Matthew K. Firpo dan Ryan Firpo, filem kedua fasa 4 MCU ini akan menemui penonton pada 6 November ini.  The Eternals kini sedang menjalani penggambaran di London.


Trailer dan poster filem Logan Lucky lakonan Daniel Craig, Channing Tatum dan Adam Driver

Trailer pertama bagi filem komedi Logan, Lucky yang akan ditayangkan pada 18 Ogos 2017. Filem ini diarahkan oleh Steven Soderbergh dan menampilkan pelakon nama-nama besar seperti Channing Tatum, Adam Driver, Daniel Craig, Katie Holmes , Hilary Swank, Seth McFarlane dan Riley Keough.

Untuk menamatkan ‘sumpahan’, Jimmy (Channing Tatum) dan Clyde Logan (Adam Driver) yang juga merupakan adik beradik menetapkan untuk melaksanakan satu rompakan rumit semasa perlumbaan Coca-Cola 600 di Charlotte Motor Speedway. Adakah rompakkan tersebut berjaya?


TV Spot Terbaru ‘Spider-Man: No Way Home’ Berikan Sedikit Rakaman Terbaru

Dikala peminat menantikan trailer kedua Spider-Man: No Way Home, Sony Pictures telah melancarkan tv spot terbaru!.

Video promo itu, yang anda boleh lihat dibawah, memaparkan banyak rakaman dari teaser pertama, tetapi terdapat juga beberapa rakaman terbaru. Rakaman pertama memaparkan Peter Parker dikelilingi wartawan, manakala yang kedua menunjukkan Spidey dan Doctor Strange (Benedict Cumberbatch) jatuh dari langit.

Spider-Man: No Way Home menyaksikan kepulangan semula Tom Holland sebagai watak superhero kegemaran ramai, Spider-Man/Peter Parker. Dia turut disertai Benedict Cumberbatch sebagai Doctor Strange. Dijangkakan, kedua-dua mereka akan bergandingan untuk menentang Electro dan Doctor Octopus, kedua-duanya dilakonkan oleh Jamie Foxx dan Alfred Molina, dan antara penjahat francais Spider-Man terdahulu yang disahkan kembali dalam filem kali ini.

Seperti WandaVision, No Way Home akan terikat dengan peristiwa Doctor Strange in the Multverse of Madness, arahan Sam Raimi.

Entri ketiga Spider-Man MCU ini turut menampilkan kepulangan sebilangan besar pelakon dari filem sebelumnya seperti Zendaya (Euphoria, Dune) sebagai MJ, Jacob Batalon (50 State of Fright) sebagai Ned, Marisa Tomei (The King of Staten Island) sebagai Aunt May, Tony Revolori (The French Dispatch) sebagai Flash dan Hannibal Buress (Tag) sebagai Coach Wilson.

Spider-Man: No Way Home dijadualkan tayangan pada 17 Disember 2021.


Lionsgate Umum Tarikh Tayangan Prekuel Hunger Games “Ballad of Songbirds and Snakes”

Lionsgate telah mengumumkan tarikh tayangan Ballad of Songbirds and Snake, filem prekuel Hunger Games yang akan datang.

Satu penggoda pendek, tanpa sebarang rakaman dari filem akan datang, telah dikeluarkan, menunjukkan tarikh tayangan dan menyatakan, ““The world will discover… who is a song… and who is a snake.” Barisan pelakon masih belum didedahkan, tapi tarikh tayangan yang ditetapkan adalah pada 17 November 2023.

Filem terbaru itu akan berdasarkan novel prekuel karya Suzanne Collins, yang telah dilancarkan pada 2020.

“Dalam kembali ke The Hunger Games, beberapa tahun sebelum dia menjadi Presiden Panem yang zalim, Coriolanus Snow yang berusia 18 tahun melihat peluang untuk perubahan nasibnya apabila dia dipilih untuk menjadi mentor kepada Lucy Gray Baird, gadis penghormatan dari Daerah 12 yang miskin,” menurut sinopsis rasmi.

Adaptasi filem ini akan ditulis oleh pemenang Oscar Michael Arndt (Little Miss Sunshine), berdasarkan olahan oleh Collins. Arndt merupakan salah satu penulis untuk filem The Hunger Games: Catching Fire yang diterbitkan pada 2013.

Prekuel The Hunger Games akan diterbitkan oleh Nina Jacobson, yang menghasilkan siri filem asal menerusi Color Force bersama rakan kongsi, Brad Simpson, dengan Collins menjadi penerbit eksekutif.

Francais ini mengandungi empat filem (The Hunger Games, Catching Fire, Mockingjay-Part 1, Mockingjay-Part 2) dan telah memperoleh gabungan kutipan kasar seluruh dunia hampir $3 billion dolar.


Ip Man 4: The Finale Cipta Rekod Filem Cina Paling Laris Di Malaysia, Berjaya Mengumpul RM 30.3 Juta

Filem kung-fu terbaru, Ip-Man 4: The Finale mencipta rekod tempatan apabila menjadi filem Cina paling laris di Malaysia dengan kutipan sebanyak RM30.3 juta, sekaligus mengatasi rekod filem sebelum ini yang mencatatkan kutipan sebanyak RM 30 juta.

Pekara tersebut didedahkan pengedar filem tempatan, Lotus Five Star baru-baru ini.

Memulakan tayangannya pada 20 Disember yang lalu, Ip-Man 4 mencipta kejutan apabila meraih RM10.5 juta dalam tempoh 3 hari tayangannya, dan meningkat kepada RM 20.5 juta dalam tempoh seminggu.

Filem arahan Wilson Yip ini menyaksikan Donnie Yen sekali lagi memainkan peranan sebagai Ip-Man. Dia turut dibantu beberapa pelakon lain seperti Danny Chan, Wu Yue, Scott Adkins, Vanness Wu dan ramai lagi.

Ip-Man 4: The Finale berkisarkan mengenai Mahaguru Ip Man mengembara ke San Francisco, USA untuk melawat pelajarnya yang telah membuka sekolah Wing Chun di sana. Bagaimanapun kehadirannya telah membuatkan komuniti seni mempertahankan diri di sana tidak menyukainya.

View this post on Instagram

Ip Man 4 The Finale Berjaya Pecah Rekod Filem Cina Paling Laris Di Malaysia! Kutipan sebanyak RM30.3 juta sejak mula ditayangkan 20 Disember lalu. #kakimuvee #ipman4thefinale
A post shared by  Kakimuvee (@kakimuvee) on Jan 2, 2020 at 2:40am PST

Jan 2, 2020 at 2:40am PST


“Lightyear” Diharamkan Di 14 Buah Negara – Termasuk Malaysia

Nampaknya, filem animasi terbaru Walt Disney / Pixar Lightyear gagal mendapat kebenaran untuk ditayangkan di 14 buah negara di Timur Tengah dan Asia, menurut sumber hari ini. Filem animasi itu juga berkemungkinan besar tidak akan ditayangkan China, pasaran filem terbesar dunia.

Penerbit Lightyear memberitahu wartawan Reuters bahawa pihak berkuasa China telah meminta Disney untuk memotong babak yang menimbulkan kontroversi, tetapi Disney enggan berbuat demikian, dan dia merasakan filem itu mungkin tidak akan ditayangkan China.

Lightyear mempunyai satu babak dimana ia menggambarkan pasangan sejenis yang berkongsi ciuman, sekaligus mendorong beberapa negara mengharamkan filem itu.

Emeriah Arab Bersatu antara negara awal yang mengharamkan filem animasi tersebut, dan menurut pihak berkuasa disana, Lightyear telah melanggar garis panduan media yang ditetapkan pihak berkuasa.

Wakil negara lain, termasuk Arab Saudi, Mesir, Indonesia, Malaysia dan Lubnan, tidak menjawab permintaan untuk mengulas mengapa mereka tidak membenarkan filem itu ditayangkan, tetapi berkemungkinan ia atas sebab yang sama dimana filem animasi tersebut menonjolkan hubungan sejenis.

Dalam filem itu, kawan rapat kepada Buzz adalah seorang renjer angkasa wanita yang berkahwin dengan wanita lain. Adegan yang menunjukkan peristiwa penting dalam hubungan pasangan itu termasuk ciuman.

China juga sebelum ini pernah mengambil langkah mengharamkan filem yang menonjolkan gambaran homoseksualiti, dan keengganan Disney dalam membuat perubahan bakal menyebabkan filem itu diharamkan di sana.

“Disney belum menerima jawapan daripada pihak berkuasa China sama ada mereka akan membenarkan filem itu ditayangkan di pawagam“, kata penerbit Lightyear, Galyn Susman.

Lightyear merupakan spin-off kepada animasi popular Toy Story dan ia mengikuti kisah Space Renjer legenda yang terdampar di planet musuh, 4.2 juta tahun cahaya dari Bumi bersama komander dan anak kapal mereka.

Chris Evans membawa suara watak utama Buzz Lightyear. Dia turut disertai Keke Palmer, Dale Soules, dan Taika Waititi sebagai sekumpulan rekrut yang bercita-cita tinggi, sementara Peter Sohn akan menyuarakan rakan robot Buzz, Sox. Barisan pelakon lain termasuklah Uzo Aduba, James Brolin, Mary McDonald-Lewis, Efren Ramirez, dan Isiah Whitlock Jr.


“Avatar: The Way Of Water” Menjadi Filem Ketiga Paling Laris Sepanjang Zaman, Saksikan Video Penghargaan Kepada Peminat Disini.

Avatar: The Way of Water, yang dicalonkan untuk empat Anugerah Akademi® termasuk Filem Terbaik, kini merupakan filem ketiga dengan kutipan tertinggi sepanjang masa di seluruh dunia, dan terima kasih kepada ramai peminat di seluruh planet, ia telah menjadi fenomena global.

Kutipan terkumpul Avatar: The Way of Water kini mencecah AS$2,243.2 juta, mengatasi Titanic (yang mengumpul AS$2,242.8 juta global setakat ini), untuk menjadi filem ketiga dengan kutipan tertinggi sepanjang masa di seluruh dunia.

Ia juga mengatasi Jurassic World untuk menjadi filem kesembilan tertinggi sepanjang masa di pasaran domestik AS.

Di peringkat global selepas hujung minggu kesepuluhnya, Avatar: The Way of Water telah menganggarkan kutipan AS$2,243.2 juta (AS$657 juta Domestik dan AS$1,586 juta Antarabangsa).

James Cameron kini mempunyai tiga daripada empat filem global kutipan tertinggi sepanjang masa – Avatar (#1), Avatar: The Way of Water (#3) dan Titanic (#4).

Avatar: The Way of Water juga merupakan filem dengan kutipan tertinggi sepanjang masa di Perancis, Jerman, Austria, Bulgaria, Republik Czech, Estonia, Hungary, Latvia, Lubnan, Lithuania, Norway, Portugal, Romania, Slovenia, Slovakia, Turki, UAE, Kemboja, Mongolia, New Zealand, Colombia dan Puerto Rico.

Ditetapkan lebih sedekad selepas peristiwa filem pertama, Avatar: The Way of Water mula menceritakan kisah keluarga Sully (Jake, Neytiri, dan anak-anak mereka), masalah yang mengikuti mereka, halangan yang mereka lalui untuk memastikan mereka semua selamat, pertempuran yang harus mereka hadapi untuk terus hidup, dan tragedi yang mereka alami.

Diarahkan oleh James Cameron dan diterbitkan oleh Cameron dan Jon Landau, Lightstorm Entertainment Production, filem terbaru ini dibintangi oleh Sam Worthington, Zoe Saldaña, Sigourney Weaver, Stephen Lang dan Kate Winslet.

Lakon layar oleh James Cameron & Rick Jaffa & Amanda Silver. Cerita oleh James Cameron & Rick Jaffa & Amanda Silver & Josh Friedman & Shane Salerno. David Valdes dan Richard Baneham berkhidmat sebagai penerbit eksekutif.


Netflix Over The Moon Kini Dalam Bahasa Malaysia

A riveting story of a young girl trying to prove that the moon goddess Chang’e is real,  Over the Moon quickly landed itself at the #3 spot in Malaysia’s Top 10 List over the weekend and it’s no wonder since the movie is filled with heartfelt emotions, colourful characters and catchy tunes like the pop hit – Ultralumiary! 🚀

It’s impossible to make a good movie without a great team and we are delighted to introduce you to the charismatic voice actors Fatin Syazana (Chang’e), Nur Azeera Nazir (Fei Fei) and Aaron Teoh (Gobi) who are behind the Bahasa Malaysia dubbing of the animated film, opening up the door for more Malaysians to experience the wonders of Glen Keane’s works.

Fatin Syazana as Moon Goddess Chang’e

Fatin Syazana as Moon Goddess Chang’e

Fatin Syazana returns to the world of dubbing after a 5-year hiatus as the singing voice for Chang’e, the Moon Goddess, in Over the Moon. The powerful nightingale didn’t have to change the tone of her voice to fit the character because it was already so similar to the original singer. Truly impressive!

Fatin has lent her voice to some iconic works including Phineas and Ferb, Lion King 2, Barbie and more.

Phineas and Ferb, Lion King 2, Barbie

Phineas and Ferb, Lion King 2, Barbie

Nur Azeera Nazir as Fei Fei

Nur Azeera Nazir as Fei Fei

Nur Azeera Nazir dubs the speaking dialogue of Fei Fei in the film. The talented voice actress personally related to the character as she also had to deal with the grief of losing her own mother. She hopes that with the Bahasa Malaysia dubbing available, more Malaysians will be able to connect with the story in their preferred language.

Nur Azeera has dubbed for animations likeThe Powerpuff Girls, Ben 10, Pinkfong and The New Legends of Monkey.

Malaysian theatre actor Aaron Teoh added his chirpy personality to dubbing the vocals of Gobi in Over the Moon. Aaron was so mind blown by the fact that he would be singing for Ken Jeong’s character and was proud to be a part of the Asian representation.

Aaron has voiced a few seasons of Phineas and Ferb, in Bahasa Malaysia and was also the singing voice of Kovu in Lion King 2.

Aaron has voiced a few seasons of

Over the Moon is now streaming on Netflix.


Resident Evil: The Final Chapter Review

Genre: Sains Fiksyen / Thriller / Horror
Pengarah: Paul W.S. Anderson
Penerbit: Paul W.S. Anderson
Penulis Skrip: Paul W.S. Anderson
Pelakon: Milla Jovovich, Ali Larter, Shawn Roberts, Ruby Rose, Eoin Macken, William Levy, dan Iain Glen
Syarikat Produksi: Constantin Film, Capcom Co. Ltd
Edaran: Screen Germ

Selepas hampir 15 tahun Alice menetang corporation kejam yang telah membunuh hampir kesemua populasi penduduk bumi, dia kini semakin hampir untuk menamatkan perbuatan jahat Umbrella Corporation dalam filem sekuel dan terakhir siri franchais Resident Evil, The Last Chapter.

Bermula dari siri pertama Resident Evil, Alice terpaksa menentang sekumpulan undead apabila senjata biologikal T-Virus dilepaskan secara sengaja disebuah makmal yang terletak didalam fasiliti The Hive sehingga menyebabkan kesemua staff bertukar menjadi zombie.

Kemudian, wabak T-Virus mula menular di Bandar Raccon City dan merebak keseluruh dunia sehingga menyebabkan hampir keseluruhan penduduk bumi telah bertukar menjadi undead. Alice mendapati insiden The Hive bukanlah disebabkan kemalangan tapi disegajakan oleh Umbrella Corporation. Bermula dari situ penentangan Alice terhadap Umbrella Corporation sehingga ke filem terakhir.

The Final Chapter bukan sahaja menceritakan misi Alice menyelamatkan umat manusia dari kepupusan akibat malapetaka zombie, tetapi juga sejarah Umbrella Corporation, T-Virus dan bagaimana malapetaka zombie berlaku. Selain itu juga, ia menjawab persoalan yang bermain difikiran peminat filem Resident Evil iaitu siapakah Alice yang sebenarnya.

Plot untuk trilogi kali ini sebenarnya lebih menarik dari 5 siri sebelum ini. Ia membuatkan kita untuk tahu apa yang cuba disembunyikan oleh Red Queen daripada Alice. Dan memandangkan ianya filem terakhir, ia merungkai dan merumuskan apa yang berlaku sejak dari 2002 lagi.

Selain itu juga, kami perasan elemen thriller dalam filem benar-benar thrill! Banyak kali jugalah kami terkejut dengan babak-babak thrill dalam filem ini. Malah Adrenaline kami juga memuncak semasa melihat Alice dan rakan-rakannya dikejar anjing zombie. Actionnya boleh dikira “not bad” walaupun aksinya sekejap-sekejap sahaja. Kami suka action semasa Dr. Isaac dan tentera Undead nya menyerang penempatan terakhir manusia di Raccon City, Puas hati melihat zombie-zombie dibakar.
Filem terakhir ini juga menampilkan kemunculan semula karakter Claire Redfield sebagai sidekick Alice. Claire yang muncul dalam filem Resident Evil: Afterlife telah membantu Alice menyusup masuk kedalam The Hive untuk menyelesaikan misi Alice. Tapi untuk filem kali ini, action dari Claire tidak banyak seperti filem sebelumnya. Mungkin kerana mereka mahu menumpukan aksi Alice dan plot filem.
Secara keseluruhannya, kami enjoy dengan Resident Evil: The Last Chapter ini. Ia menepati expectation kami bahawa filem terakhir pasti yang terbaik dan mereka telah buktikan.
Rating: 8.5/10


Disney Kemaskini Tarikh Tayangan & Tajuk King’s Man, Eternals & Banyak Lagi

Walt Disney Studios telah mengemaskini tarikh tayangan filem The King’s Man, yang kini ditetapkan pada 26 Februari 2021 berbanding tarikh sebelumnya pada 18 September 2020. Filem tersebut akan berentap dengan filem keluaran Paramount Pictures, Without Remorse.

Pihak studio juga menetapkan tarikh tayangan Nomadland pada 4 Disember 2020, bersama-sama tarikh tayangan filem dari 20th Centiru Studios, The Empty Man.

Filem animasi Disney bersama Pixar Animation yang sebelum ini tidak mempunyai tajuk telah diberikan judul baharu iaitu Luca yang ditetapkan tarikh tayanganya pada 18 Jun 2021. Filem terbaru Marvel Studios, The Eternals kini berjudul Eternals dengan tarikh tayangannya masih kekal pada 12 Februari 2021.

The King’s Man menceritakan sekumpulan penjahat dan dalang jenayah dimana mereka berkumpul untuk merancang peperangan menghapuskan jutaan umat manusia. Kini, seseorang perlu menghentikan rancangan jahat mereka dengan segera. Sepanjang perjalanannya, penonton akan melihat asal usul agensi perisikan persendirian dalam filem terbaru Matthew Vaughn, The King’s Man.

Ralph Fiennes membintangi filem prekuel ini bersama-sama Gemma Arterton, Rhys Ifans, Matthew Goode, Tom Hollander, Harris Dickinson, Daniel Brühl, with Djimon Hounsou, dan Charles Dance.


Lego Vs Leto: Lego Joker Berikan Kita Penjahat Yang Kita Mahukan

Dah tengok filem The Lego Batman? Well, yang dah tengok pasti teruja dengan watak Joker versi Lego yang disuarakan oleh Zach Galifianakis.

Sebenarnya, kami cuma ingin menonton Batman sahaja dalam filem animasi Lego ini, tetapi perwatakan Joker lebih menarik perhatian. Thanks kepada Warner Bros. yang berjaya hasilkan Joker versi Lego ini, kitorang akhirnya dapat mengubat kekecewaan selepas melihat Joker versi Letto yang agak mengarut.

Ok disini kami berikan 4 sebab kenapa Joker versi Zach Galifianakis jauh lebih baik dari versi-versi yang lain.

Joker adalah penjenayah badut, siapa pun yang membawa watak Joker haruslah pandai membuat komedi dan dalam masa yang sama mampu menzahirkan kejahatan, sinonim dengan namanya “Joker”.

Galifianakis berjaya memberikan kepada kita Joker yang sepatutnya kita lihat. Walaupun dia berjaya membuat kita ketawa, tetapi tidak meminggirkan kejahatan yang ada pada watak Joker.

Bagi kami, Lego Joker far more better dari versi-versi Joker yang lain. Funny but evil

2. Joker & Harley Quinn bekerjasama melakukan kejahatan

Dalam Suicide Squad, kita tidak dapat melihat Joker dan partner in crime dia, Harley Quinn bekerjasama dalam melakukan kejahatan ataupun jenayah. Ops bukan tak dapat melihat, “not enough” orang putih kata. Mostly pun kita cuma dapat lihat kisah relationship diorang sahaja.

Tapi dalam Lego Batman, kita dapat lihat bagaimana “Bonnie & Clyde” ini bekerjasama dalam melakukan jenayah, terutamanya semasa Joker merancang melepaskan diri dan penjenayah dari penjara Phantom Zone dan menawan Batcave.

Bukankah molek dapat melihat Joker dan Harley Quinn togather-gather melakukan kejahatan?

3. The Lego Joker lebih Villain lebih Evil!

Versi Lego lebih evil, lebih villain, dia bawa geng-geng jahatnya dijalanan untuk membuat huru-hara di Bandar Gotham dan dia merancang dengan lebih teliti plan jahatnya. Tak cukup lagi? dia bawa penjahat-penjahat dari filem lain untuk buktikan kepada Batman yang dia adalah penjahat terhebat Gotham.

Dia tidak peduli dengan orang lain, kecuali Batman, dia sanggup buat apa sahaja termasuk membuat kemusnahan total asalkan Batman mengakui yang dirinya adalah villain terhebat.

Setakat Joker Heath Ledger nak letupkan Hospital dan Feri apalah sangat, Joker Lego nak musnahkan Gotham City terus!

Lego Batman menunjukan betapa pentingnya hubungan antara Batman dan Joker. Tiada Joker, Batman surely bosan. Joker bukan sahaja merancang untuk menawan bandar Gotham dan melakukan kejahatan, dia juga mahu buktikan kepada Batman yang Joker dan Batman saling memerlukan.

Tapi Batman ego, enggan mengakui hubungan hero-villain antara mereka apabila Joker memberitahu yang dia adalah villain terhebat Gotham dan Batman Joker tidak boleh berpisah.

Lagipun bukankah, Batman dan Joker telah bertarung sejak dahulu lagi? apapun cara yang diambil, Batman dan Joker sentiasa bertarung dan diorang tidak boleh dipisahkan.

So, bagaimana anda “rate” Joker versi terbaru ini? mampukah versi Galifianakis ini ketepikan Joker versi-versi lain terutamanya versi Heath Ledger dan Letto?


EXTRACTION Raih Tayangan Perdana Terbesar Netflix

Filem terbaru Netflix lakonan Chris Hemsworth, Extraction mencipta rekodnya yang tersendiri apabila meraih tayangan perdana terbesar buat laman penstriman video itu. Extraction mencatatkan jumlah tontonan sebanyak 90 juta pengguna dalam tempoh seminggu berbanding filem aksi lakonan Ryan Reynold, 6 Underground yang mencatatkan jumlah tontonan sebanyak 83 juta dalam tempoh yang sama.

Extraction bukan sahaja berjaya menambat hati peminat malah turut mendapat respon positif para pengkritik.

Bertempat didunia yang penuh dengan penjual senjata haram dan penyeludup, Extraction berkisarkan tentang seorang kanak-kanak lelaki yang dijadikan catur dalam pertembungan diantara kumpulan pengedar dadah. Selepas diculik dan dikurung disebuah bandar yang sukar untuk ditembusi, Tyler Rake, seorang bekas askar upahan yang penuh pengalaman cuba untuk menyelamatkannya. Dengan tiada apa yang perlu dikorbankan, Rake melakukan apa sahaja demi menyelesaikan misi yang hampir mustahil.

Barisan pelakon terdiri daripada  Chris Hemsworth (Thor: Ragnarok), David Harbour (Stranger Things, Black Widow), Derek Luke (13 Reasons Why), Fay Masterson (Vice), Golshifteh Farahani (Paterson) dan pelakon baru, Rudhraksh Jaiswal.

Diarahkan koordinator lagak ngeri Atomic Blonde, Sam Hargrave, Extraction kini sedang ditayangkan di laman penstriman video Netflix.


Zack Snyder’s Justice League: Pandangan Rasmi Wayne T. Carr Sebagai Green Lantern John Stewart

Seperti yang kita tahu, Zack Snyder pada asalnya ingin memperkenalkan Martian Manhunter dan John Stewart dalam Justice League versinya sendiri, namun hanya Martian Manhunter sahaja yang muncul dalam potongan akhir filem tersebut yang ditayangkan di HBO Max tahun lalu.

Kini, bagi meraikan ulang tahun pertama pelancaran Zack Snyder’s Justice League di HBO Max, aktor Wayne T. Carr telah kongsikan pandangan rasmi pertama watak Green Lantern John Stewart lakonannya.

Snyder sebelum ini telah kongsikan sekilas pandang gambar John Stewart melalui telefon bimbitnya semasa tayangan perdana Army of The Dead tahun lepas, cuma gambar yang dikongsikan Wayne T. Carr memberikan gambaran yang lebih jelas.

Give the fans what they want- JL 2/3#RestoreTheSnyderVerse 👊🏿💚🤞🏿In brightest day… pic.twitter.com/VS2kYj8ZlV— Wayne T. Carr (@WayneTCarr) March 18, 2022

Dibintangi Ben Affleck sebagai Batman, Henry Cavill sebagai Superman, Gal Gadot sebagai Wonder Woman, Jason Momoa sebagai Aquaman, Ezra Miller sebagai The Flash, Ray Fisher sebagai Cyborg, Willem Dafoe sebagai Nuidis Vulko , Jesse Eisenberg sebagai Lex Luthor, Jeremy Irons sebagai Alfred Pennyworth, Diane Lane sebagai Martha Kent, Connie Nielsen sebagai Ratu Hippolyta, dengan JK Simmons sebagai Pesuruhjaya Gordon, dan Amy Adams sebagai Lois Lane.

Zack Snyder kembali sebagai pengarah manakala skrip ditulis oleh Chris Terrio berdasarkan cerita dari Snyder dan Terrio.


Hyun Bin, YoonA, Daniel Henney Raikan Kejayaan “Confidential Assignment 2” Capai 1 Juta Penonton

Confidential Assignment 2: International menunjukkan permulaan baik di box office Korea.

Menurut Majlis Filem Korea, sekuel Confidential Assignment 2 yang dinanti-nantikan itu telah melepasi 1 juta penonton pada 9 September—bermakna filem baharu itu hanya mengambil masa tiga hari untuk mencapai kejayaan itu.

Kejayaan itu mengatasi filem pertama yang mengambil masa lima hari untuk mencecah 1 juta penonton (sebelum akhirnya mencapai jumlah akhir 7.81 juta penonton wayang).

Sebagai penghormatan kepada pencapaian baharu filem itu, barisan pelakon yang terdiri daripada Hyun Bin, Daniel Henney, YoonA, Yoo Hae Jin dan Jin Sun Kyu bergambar meraikan kejayaan itu bersama pengarah.

Sekuel filem aksi pengembaraan ini mengikuti kisah Im Chul Ryung (lakonan Hyun Bin) seorang detektif Korea Utara yang dipilih untuk melakukan misi khas di Korea Selatan. Matlamatnya adalah untuk menangkap Jang Myung Joon (lakonan Jin Sun Kyu), seorang ketua organisasi jenayah Korea Utara.

Apabila detektif Chul Ryung tiba di Korea, dia bersatu semula dan bergabung tenaga dengan Detektif Kang Jin Tae (lakonan Yoo Hae Jin). Mr. Kang, kini bekerja di pasukan penyiasat jenayah siber kerana kesilapan yang dia lakukan semasa salah satu misi kumpulan mereka.

Menyertai mereka ialah ejen F.B.I yang genius dan berkarisma, Agent Jack (lakonan Daniel Henney) yang akan membantu mereka menangkap Jang Myung Joon.

Confidential Assignment 2: International akan ditayangkan dipawagam tempatan pada 15 September ini.


Pok Ya Kembali Pada Hari Raya Dalam “Pok Ya Cong Codei Raya”

Pengarah dan pelakon, Sabri Yunus bakal meneruskan kesinambungan telefilem Pok Ya yang berjudul Pak Yo Cong Codei Raya. Menurut Sabri, karya terbarunya itu akan terus mengekalkan dirinya sebagai Pok Ya selaku teraju utama.

Pak Yo Cong Codei Raya kali ini akan berkisarkan tentang persiapan Pok Ya untuk menyambut sambutan Hari Raya Aidilfitri disamping menceritakan Pok Ya kembali kepada pangkuan isteri dan anak yang diabaikan sebelum ini.

Sabri juga berkata, watak isteri dan anak Pok Ya merupakan watak baru dalam telefilemnya itu.

“Isteri dan anak Pok Ya adalah watak baru yang akan diperkenalkan dan saya sudah mengenalpasti ‘anak Kelantan’ untuk melakonkannya,” ujarnya

Selain Sabri Yunus, sambungan telefilem Pok Ya Cong Codei ini akan turut menampilkan barisan pelakon lain seperti Sasqia Dahuri, Issey dan pelakon veteran tersohor Wan Hanafi Su.


Filem Aksi-Langsung PAC-MAN Akan Dihasilkan

2022 menyaksikan dua permainan baharu Pac-Man telah diumumkan, satu filem aksi-langsung kini sedang dalam pembangunan.

The Hollywood Reporter melaporkan bahawa filem itu akan dihasilkan oleh Bandai Namco, penerbit permainan, dan Wayfarer Studios, yang menghasilkan animasi Clouds untuk Disney+.

Penerbit Sonic the Headgehog, Chuck Williams dari Lightbeam Entertainment, menyumbang “idea asal”, manakala Justin Baldoni, Manu Gargi dan Andrew Calof dari Wayfarer Studios akan menjadi penerbit bersama Chuck Willaims dan Tim Kwok dari syarikat penerbitan Lightbeam.

Pac-Man pernah muncul dalam filem aksi langsung sebelum ini, seperti Pixels pada tahun 2015 dan membuat penampilan dalam filem animasi Wreck-It Ralph.

Setakat ini, butiran lanjut mengenai filem dan tarikh tayangan masih belum diketahui.


The Rock Tidak Pernah “Followed” Akaun Instagram Black Adam & Warner Bros.

Awal hari ini, dunia DCU dihangat lagi dengan gosip yang mengatakan Dwayne ‘The Rock’ Johnson menyahikuti akaun Instagram Black Adam dan Warner Bros. Discovery.

Tidak banyak info diketahui mengenai gosip tersebut, melainkan laporan yang mengatakan pelakon itu tidak lagi mengikuti kedua-dua akaun tersebut. Ada desas-desus yang mengatakan ia mungkin berkait dengan tindakan DC Studios yang tidak meneruskan peranan Henry Cavill sebagai Superman, dan masa depan Black Adam dalam dunia DCU.

Bagi menjelaskan kekeliruan tersebut, The Rock tampil di Twitter, memaklumkan bahawa dia tidak menyahikuti akaun Instagram Black Adam dan Warner Bros., malah mengakui dia tidak pernah mengikuti kedua-dua akaun tersebut.

100% not true Never followed either account on IG.— Dwayne Johnson (@TheRock) December 17, 2022

Penjelasan tersebut sekaligus menamatkan spekulasi yang mengatakan The Rock ‘merajuk’ dengan Warner Bros. mahupun DC kerana beberapa perubahan drastik yang dibuat studio itu.

Namun, ia masih belum menjamin masa depan Black Adam di DCU sama ada akan diteruskan dengan sekuel atau mengalami nasib yang sama seperti filem-filem lain.

Dengan prestasi box office Black Adam yang kurang memberangsangkan, status filem itu masih menjadi tanda tanya, lebih-lebih lagi CEO bersama James Gunn dan Peter Safran kini sedang giat menghapuskan era DCEU sebelum mereka dapat memulakan perjalanan baharu DC di layar perak.
Apa yang pasti, ramai peminat, khususnya peminat DCU, masih menanti apa keputusan kedua-dua CEO DC Studios terhadap filem Black Adam. Adakah akan diteruskan, atau dibatalkan.
Sementara menunggu keputusan mereka, peminat boleh menonton semula filem Black Adam yang baru memasuki platfrom penstriman HBO GO pada 16 Disember yang lalu.


Video Review: Banglo No. 99

Untuk mengentahui pendapat kami mengenai filem Banglo No. 99, anda boleh saksikan video review dibawah.

Banglo No. 99 diadaptasi dari 99 Mansion di Nibong Tebal dan dalam kisah filem ini ianya adalah kediaman milik Tengku Izzudin Shah semasa hayatnya. Satu ketika dahulu, dia tinggal bersama-sama beberapa ahli keluarga termasuk isterinya, Syarifah dan anaknya Tengku Putera Shah. Malangnya, kesemua ahli keluarga beliau meninggal dunia tanpa diketahui punca kematian mereka. Dr. Amar adalah doktor peribadi Tengku Izzudin Shah serta dengan Jururawat Linda. Sebelum meninggal, Tengku Izzudin Shah telah mewasiatkan supaya Banglo No. 99 dijadikan sebagai sebuah hospital untuk merawat orang-orang kampung yang sakit.

Selepas 30 Tahun Banglo No. 99 ditinggalkan ianya menjadi usang serta tidak berpenghuni hendak dibaik pulih oleh Hisyam, seorang kontraktor dan jurutera awam. Hisyam telah menawarkan kerja-kerja baik pulih kepada firma Putera Shah.Tawaran Hisyam diterima dan Putera Shah mengarahkan dua orang rakan sekerjanya iaitu Rafael dan Camelia untuk turut sama membantunya.

Lawatan tapak telah dilakukan ke Banglo No. 99 dimana Hisyam, Putera Shah, Rafael dan Camelia telah bermalam didalam khemah ditepi tasik berdekatan dengan banglo tersebut.Beberapa kejadian anih yang menyeramkan telah berlaku ketika Putera Shah, Rafael dan Camelia masuk kedalam Banglo No. 99. Apa yang terjadi atau kisah sebenarnya di Banglo No 99 adalah perjalanan filem ini.

Filem arahan Khir Mohd Noor ini dibintangi beberapa pelakon hebat seperti Johan Ashaari, Harun Hashim, Hafeez Mikail, Datuk Yusof Haslam, dan ramai lagi.

Banglo No 99 telah ditayangkan pada 12 Disember yang lalu


iQiyi Dedah Trailer Terbaru Untuk K-Siri Asli Yang Akan Datang “Jirisan”

iQiyi hari ini telah melancarkan trailer terbaru untuk K-siri yang akan datang, Jirisan, lakonan Gianna Jun dan Ju Ji-hoon. Siri ini dicipta oleh pengarah Lee Eung-bok (Descendants of The Sun, Guardian: The Lonely and Great God) dan penulis Kim Eun-hee (Signal, Kingdom).

Jirisan mengikuti kisah dua renjer taman negara – seorang veteran berpengalaman (dimainkan oleh Gianna Jun) dan seorang anggota baru (dimainkan oleh Ju Ji-hoon) – ketika mereka mengungkap rahsia yang tersembunyi jauh di pergunungan tempat mereka bekerja. Siri ini akan menyaksikan tayangan perdana global di iQiyi pada 23 Oktober, dalam siaran serentak di Korea.

Treler tersebut, yang anda boleh lihat dibawah, memaparkan suasana tegang dan misteri di hutan pergunungan Jirisan. Klip dibuka dengan renjer Jun dan Ju dengan santai menjelajahi hutan, sebelum mereka berlari dengan panik mengelilingi hutan ketika beberapa adegan tidak menyenangkan melintas; termasuk telefon pintar yang dipenuhi dengan darah, dan pendaki gunung berlumuran darah di kawasan salji.

Di luar layar, suara berteriak: “Kami bukan satu-satunya di gunung! Seseorang membunuh seseorang! ”. Secara keseluruhan, treler itu memberi pentunjuk mengenai rahsia yang tidak dapat diungkapkan terletak di Jirisan, yang dikatakan sebagai gunung “berdiri di sempadan dunia manusia dan alam kematian”.


8 Seram Jepun Yang Pernah Cetuskan Fenomena Suatu Ketika Dahulu

J-Horror atau juga dikenali sebagai Japanese Horror pernah mencetuskan fenomena sekitar penghujung 90-an dan awal 2000-an. Perbezaannya elemen seramnya berbanding filem-filem dari Hollywood menjadi faktor kepada populariti filem seram dari Jepun. Pada waktu itu, J-Horror lebih fokus kepada ‘pyschological horror’, mencipta suasana suspen dan banyak melibatkan alam-alam mistik.

Jepun telah menghasilkan banyak filem seram, tetapi 8 filem dibawah merupakan antara filem yang sangat popular dan banyak mempengaruhi dunia filem seram, bukan sahaja Hollywood malah di seluruh dunia.

Filem seram yang banyak bermain dengan emosi. Penonton pasti tersentuh melihat penghujung filem ini, tetapi ia tidak bermakna ini tidak menyeramkan. Dark Water diterbitkan pada tahun 2002 dan diarahkan oleh Hideo Nakata, pengarah yang terkenal dalam penghasilan filem-filem seram Jepun.

Dark Water mengisahkan tentang seorang ibu dan anak yang berpindah disebuah pangsapuri baru. Pangsapuri yang kelihatan sempurna pada mulanya, tidak lama kemudian, perkara-perkara pelik berlaku. Kesan air yang besar muncul di siling dan menitis secara berterusan. Misteri semakin meningkat apabila susuk tubuh kanak-kanak mula muncul di tempat-tempat ganjil dan menyebabkan Yoshimi mula mencari asal-usul kanak-kanak itu.

Hollywood telah menghasilkan semula filem ini dengan mengekalkan tajuknya dan dibintangi oleh Jennifer Connelly. Filem remake Hollywood ini telah ditayangkan pada tahun 8 Julai 2005.

Juga dikenali sebagai 呪怨 Juon, ia merupakan antara filem seram Jepun yang paling menakutkan, penuh suspen dan juga merumitkan. Tone, mood, suasana filem ini dan disertai bunyi-bunyian mendayu-dayu dan plot yang begitu memening menjadikan filem arahan Takashi Shimizu ini sangat berjaya.

Ju-on: The Curse mengisahkan tentang Kayako, seorang wanita yang dibunuh secara kejam oleh suaminya yang turut membunuh anak mereka, Toshio. Setiap orang yang tinggal di rumah Kayako atau melawat rumah berhantu itu dibunuh atau hilang. Filem ini tidak dihasilkan semula oleh Hollywood, sebaliknya filem ketiga yang berjudul Ju-on: The Grudge telah dipilih dan diberi judul The Grudge.

Tidak keterlaluan untuk mengatakan filem Ringu ini merupakan pemecah pengaruh filem-filem seram dari Hollwyood. Pengaruh yang dibawa oleh filem Ringu telah mewujudkan gelaran J-Horror, dimana penonton mula beralih kepada filem-filem seram dari Jepun yang lebih menitikberatkan elemen seram berbanding keganasan yang ditonjolkan oleh Hollwyood dalam filem seram mereka.

Filem arahan Hideo Nakata ini mengisahkan wartawan dan bekas suaminya menyiasat rakaman video yang disumpah yang dikhabarkan akam membunuh penonton tujuh hari selepas menontonnya. Adakah anda terbayang hantu keluar dari televisyen?

Suicide Club bukan filem seram supernatural, sebaliknya ia lebih kepada filem yang memaparkan keganasan. Filem ‘indie – seram’ arahan Sian Sono ini telah mendapat perhatian yang begitu banyak di festival-festival filem disebabkan keganasan dan paparan darah yang cukup banyak.

Filem ini mengisahkan sekumpulan detektif yang cuba mencari punca kes bunuh diri yang berleluasa. 54 pelajar perempuan sekolah menengah sengaja membunuh diri dengan terjun di hadapan kereta api bawah tanah, dan kes tersebut merupakan salah satu daripada kes-kes bunuh diri paling pelik yang melanda Jepun

Filem supernatural horror arahan Takashi Miike ini mengisahkan tentang Bintang pentas, Miyuki Goto yang membawa watak Oiwa, protagonis dalam pementasan baru berdasarkan kisah hantu Yotsuya Kaidan.

Dia membuat pelbagai cara untuk memastikan kekasihnya, Kosuke Hasegawa (Ebizo Ichikawa) berlakon dalam teater yang sama, walaupun dia seorang pelakon yang tidak dikenali. Pelakon lain Rio Asahina dan Jun Suzuki turut meminati Miyuki. Di luar pentas, cinta dan obsesi barisan pelakon wujud sebagai realiti. Terperangkap di antara fiksyen dan realiti.

Filem seram ini turut diarahkan oleh Takashi Miike. Walaupun mirip seperti filem Ringu atau Ju-on, filem, One Missed Call mampu memberikan ketakutan dan suspend kepada penontonnya.

Diadaptasikan dari novel Chakushin Ari, ia mengisahkan tentang misteri mesej suara telefon yang memberitahu kepada penerima tentang tarikh dan masa kematian serta suara mereka semasa diambang kematian.

Filem ini telah diadaptasikan oleh Hollywood pada tahun 2008 dengan judul filem yang sama.

Reincarnation diarahkan oleh Takashi Shimizu dan merupakan salah satu daripada siri filem J-Horror Theater. Mengisahkan tentang Nagisa Sugiura, seorang pelakon Jepun yang mendapat penglihatan dan pengalaman pelik selepas berlakon di dalam filem seram tentang pembunuhan sebenar yang berlaku lebih dari empat puluh tahun yang lalu.

Dua cerita dalam satu filem dan jangan sangka hantu tak reti main Internet. Kairo/Pulse merupakan antara filem seram Jepun terbaik, menyeramkan dan menakutkan.

Diarahkan oleh Kiyoshi Kurosawa, filem ini telah mendapat kritikan positif dan memiliki pengikutnya sendiri. Kehebatan filem ini mendorong Hollywood menghasilkan semula filem ini pada tahun 2006 dan diberi judul Pulse.

Kairo/Pulse mengisahkan 2 kumpulan yang berbeza menemui bukti yang menunjukkan hantu mungkin cuba menyerang dunia manusia melalui Internet.


Netflix Dedah Trailer NSFW “CYBERPUNK: EDGERUNNERS”

Netflix telah mendedahkan trailer anime Cyberpunk: Edgerunners yang akan datang. Siri spin-off permainan ‘role-play’ aksi Cyberpunk 2077 ini akan tersedia di Netflxi pada 13 September ini.

Dalam trailer NSFW (not safe for work atau..wife?) ini memaparkan adegan-adegan yang cukup ganas, ngeri dan mencolok mata, mengisyaratkan bahawa siri ini jelas sekali hanya untuk tonton orang dewasa.

Berlatarkan distopia yang penuh dengan rasuah dan implan sibernetik, seorang kanak-kanak jalanan yang berbakat tetapi melulu berusaha untuk menjadi penjahat upahan — seorang Edgerunners.

Anda boleh tonton trailer tersebut dibawah:

NSFW WARNING. You either lose your mind, or die. No in-between. CYBERPUNK: EDGERUNNERS premieres September 13. pic.twitter.com/OJR12El5GW— Netflix Geeked (@NetflixGeeked) August 30, 2022


Bintang-Bintang Besar Hollywood Sertai Filem Misteri Arahan David O. Russell

Pengarah American Hustle David O. Russell bersedia untuk arahkan filem terbaru yang bakal menampilkan para bintang Hollywood, lapor Deadline.

Projek misteri itu kini sedang dalam produksi di California, dan menampilkan pelakon-pelakon terkenal seperti pemenang Oscar Christian Bale, Margot Robbie (I, Tonya), John David Washington (BlacKkKlansman, Tenet), Michael B. Jordan (Black Panther, Creed), Rami Malek (The Little Things, No Time to Die) dan Zoe Saldana (Guardians of the Galaxy Vol. 2, Star Trek Beyond)

The Little Things, No Time to Die

Turut sertai barisan pelakon adalah pemenang Oscar, Robert De Niro (The Irishman, Joker), pemenang Emmy Mike Myers (Inglorious Basterds, Bohemian Rhapsody), calon Emmy Timothy Olyphant (The Mandalorian, Deadwood: The Movie), Michael Shannon (Knives Out, The Shape of Water), Chris Rock (Fargo, The Witches), Anya Taylor-Joy (The New Mutants, The Witch), Andrea Riseborough (Possessor, The Death of Stalin), Matthias Schoenaerts (The Old Guard, A Hidden Life) dan Alessandro Nivola (The Art of Self-Defense, The Many Saints of Newark).

Knives Out, The Shape of Water

The Old Guard, A Hidden Life

David O. Russell akan menulis dan mengarahkan projek terbaru ini. Filem ini menandakan kerjasama ketiga diantara pengarah dan Bale selepas kedua-dua bekerjasama dalam filem The Fighter, yang mana Bale memenangi anugeah Oscar bagi kategori Pelakon Pembantu Terbaik, dan America Hustle.

Projek ini diterbitkan Arnon Milchan, Matthew Budman, dan Anthony Katagas untuk produksi New Regency.


Syafiq Kyle Bakal Muncul Dalam Filem Seram Terbaru

Selepas membuat penampilan pertamanya dilayar perak menerusi filem seram romantik, Langsuir arahan pengarah Osman Ali. Bekas pelakon drama Nur,  Syafiq Kyle dilaporkan bakal muncul dalam filem terbaru akan datang.

Ketika bercakap dengan pemberita Harian Metro baru-baru ini, Syafiq mendedahkan filem tersebut akan bergenre seram thriller dan akan diarahkan oleh pengarah Razaisham. Menurutnya lagi, filem tersebut akan menceritakan kisah paranormal dan juga kepolisan.

“Skrip filem seram thriller ini sangat menarik kerana ia memaparkan cerita mengenai paranormal dan kepolisan. Saya juga sanggup menghadiri proses uji bakat kerana mahu mendapat gambaran sebenar watak ditawarkan. Ia juga berbeza dengan naskhah seram yang pernah disajikan kepada penonton sebelum ini,”

Bagaimanapun segala butiran mengenai filem tersebut termasuk tajuk filem masih tidak dapat didedahkan ia masih di peringkat awal.

Filem lakonan Syafiq Kyle dijangka akan memulakan penggambaran selepas Hari Raya Aidilfitri nanti.


Neil Marshall Bakal Arahkan Filem Reboot Hellboy

Apabila pengarah Guillermo del Toro mengumumkan filem ketiga Hellboy tidak akan dihasilkan, ramai peminat kecewa dengan keputusan yang dibuat oleh pengarah terbabit. Bagaimanapun, pencipta karakter tersebut Mike Mignola memberitahu, keputusan del Toro tidak bermakna Hellboy akan berkubur selama-lamanya.

Melalui lama Facebook beliau, Mignola mengumumkan Neil Marshall (Pengarah The Descent, Game of Thrones) akan mengarahkan filem reboot Hellboy, dan yang menariknya filem tersebut bakal diklasifikasikan sebagai R-Rated dengan pelakon filem Stranger Things, David Harbour diangkat sebagai hero filem berkenaan.

Laman web The Hollywood Reporter melaporkan, produksi Millennium dikatakan sedang berunding dengan penerbit Larry Gordon dan Lloyd Levin untuk menerbitkan filem ini. Jika rundingan berjaya, produksi Millennium akan menjadi produksi ketiga menerbitkan filem Hellboy yang mana filem pertama diterbitkan oleh Revolution Studio dan diedarkan oleh Sony manakala filem kedua dihasilkan oleh Universal Pictures.

Filem reboot Hellboy ini akan bertajuk Hellboy: Rise of the Blood Queen dan menampilkan penulis skrip filem Eureka, Andrew Cosby bersama-sama Christopher Golden dan pencipta Hellboy sendiri, Mignola.

Hellboy: Rise of the Blood Queen

Filem yang diadaptasikan dari siri komik telah dibuat dalam bentuk live-action pada tahun 2004 oleh del Toro, tetapi hanya mampu mengutip $99 juta sahaja walaupun mendapat respond yang positif. Filem kedua, Hellboy II: The Golden Army pula diterbitkan pada Julai 2008 dan hampir mencipta kejutan tetapi prestasi kutipan tiket filem mereka merudum selepas 6 hari tayangan disebabkan saingan dengan filem The Dark Knight arahan Christopher Nolan.

So, kepada peminat Hellboy, adakah mahu menonton filem reboot ini yang tidak akan diarahkan oleh Guillermo del Toro?


Drama BUKAN GADIS BIASA Dikritik Teruk, Ayda Jebat Tampil Mohon Maaf

Susulan kritikan netizen terhadap proses sunting drama Bukan Gadis Biasa yang dianggap berada ditahap teruk, pelakon Ayda Jebat tampil memohon maaf kepada semua penonton.

Menurut pelakon Pinjamkan Hatiku itu, dia mengambil kelemahan itu atas kesilapannya sebagai pelakon keranan sebagao satu pasukan, mereka perlu bekerjasama.

“Saya mohon maaf jika ada penonton yang kurang senang dengan perkara itu. Saya akui penonton sekarang semakin bijak dan boleh melihat sendiri kelemahan yang berlaku . Saya mohon jangan salahkan editor atau penyunting semata-mata kerana pada pendapat saya, semuanya harus bekerjasama.

“Saya salahkan diri sendiri. Kadang-kadang, sebagai pelakon, saya terlupa menjaga konti atau kesinambungan lakonan saya. Sekejap berdiri, sekejap duduk. Kru yang menjaga konti juga mungkin terlepas pandang. Akhirnya, penyunting pun tak boleh nak buat apa dan mereka harus menyunting drama itu menggunakan visual sedia ada,” katanya kepada Harian Metro.

Menurut Ayda, biarpun drama terbitan JS Pictures Sdn Bhd itu terpalit beberapa isu, namun ia tetap menerima sambutan baik penonton.

“Alhamdulillah, drama bersiri ini mendapat sambutan yang sangat memberangsangkan apabila kekal trending setiap kali bersiaran. Saya bersyukur kerana masih ramai penonton yang mengambil mesej positif  dalam drama bersiri ini untuk dijadikan teladan dan contoh. Segala yang baik datang dari Allah dan segala yang kurang itu datang dari saya sendiri,” katanya.

Selain suntingan, drama bersiri Bukan Gadis Biasa turut mendapat kritikan dari segi solekan kesan khas watak orang tua lakonan Sheila Rusly serta kenyataan pengarahnya, Jinggo yang mendapat perhatian netizen.


Gambar Belakang Tabir Mortal Kombat Mungkin Dedahkan Karakter Lakonan Lewis Tan

Bintangi siri televisyen Iron Fist, Lewis Tan merupakan salah seorang pelakon dalam filem reboot Mortal Kombat. Tidak seperti pelakon-pelakon lain, karakter yang bakal dibawa oleh aktor tersebut bagaimanapun tidak didedahkan kepada umum.

Namun dalam sebuah perkongsian gambar yang dibuat oleh pelakon tersebut, dia mungkin memberi sedikit petunjuk mengenai identiti karakter lakonannya.

Tan kini sedang dalam persediaan untuk babak dalam filem adaptasi permainan video itu. Menerusi gambar yang dikongsikan di laman Twitter, peminat-peminat Mortal Kombat dapat mengenai pasti kedudukan meditasi yang ditunjukkan pelakon tersebut. Kedudukan meditasi yang ditunjukkan itu merupakan salah satu gaya yang dibuat oleh karakter Kung Lao dalam permainan video Mortal Kombat.

Used to roll around on these as a kid on my dads film sets, doing the same thing now except leading a film. Never give up. #MortalKombat pic.twitter.com/iDZzKRNAh7
— Lewis Tan (@TheLewisTan) September 4, 2019

Setakat ini kaitan karakter Kung Lao dengan pelakon tersebut masih belum disahkan oleh pihak studio, namun Tan mendedahkan bahawa dia akan memainkan peranan utama dalam filem reboot itu nanti.

Tan akan turut disertai pelakon seperti Chin Han sebagai Shang Tsung, Hiroyuki Sanada sebagai Scorpion, Joe Taslim sebagai Sub Zero, Mehcad Brooks sebagai Jax, Ludi Lin sebagai Liu Kang, Jessica McNamee sebagai Sonya Blade dan Josh Lawson sebagai Kano.

Mortal Kombat akan mengisahkan tentang seorang protagonis yang terlibat dalam pertarungan interdimensi, dan kemudiannya menyedari potensi sebenarnya selepas bertarung dengan lawan-lawannya.

James Wan dan syarikatnya, Atomic Monster akan menerbitkan filem ini bersama-sama Todd Garner. Larry Kasanoff, E. Bennet Walsh, Michael Clear dan Sean Robins akan bertindak selaku penerbit eksekutif. Simon McQuoid akan mengarahkan filem ini berdasarkan skrip yang ditulis oleh Greg Russo

Mortal Kombat pertama kali diangkat ke layar perak pada tahun 1995, yang diarahkan oleh Paul W.S. Anderson. Filem sekuel berjudul Mortal Kombat: Annihilation menyusul dua tahun kemudian. Bagaimanapun, kritikan teruk yang diterima Mortal Kombat: Annihilation telah menyebabkan penghasilan filem ketiga dibatalkan oleh pihak studio.

Penggambaran akan dilakukan di Australia pada penghujung tahun ini dan bakal menemui penonton pada 5 Mac 2021.


Colin Farrell Sah Bawa Watak The Penguin Dalam Filem The Batman

Setelah hampir sebulan berunding, akhirnya pelakon Seven Psychopaths, Colin Farrell disahkan akan membawa peranan Oswald Cobblepot, aka The Penguin dalam filem superhero arahan Matt Reeves, The Batman. Pekara tersebut disahkan sendiri oleh Reeves menerusi laman Twitter miliknya.

Farrell akan menyertai Robert Pattinson yang memainkan peranan utama sebagai sebagai Bruce Wayne / Batman. Dia akan turut disertai Zoe Kravitz sebagai Selina Klye / Catwoman, Paul Dano sebagai The Riddler, Andy Serkis sebagai Alfred Pennyworth, John Turturro sebagai Carmine Falcone dan bintang Westworld, Jeffrey Wright sebagai Commissioner Gordon.  Peter Sarsgaard dan Jayme Lawson turut membintangi filem ini, bagaimanapun watak mereka masih lagi tidak didedahkan.

The Batman diarahkan Matt Reeves berdasarkan skrip yang ditulisnya bersama Mattson Tomlin. Warner Bros. dan DC telah menetapkan tarikh tayangan filem superhero mereka ini pada 25 Jun 2021.

Penggambaran The Batman telahpun bermula dan bertempat di Kota London.


“Tiada Perancangan Untuk Hasilkan Doctor Strange 2” – Benedict Cumberbatch

Pelakon utama filem Doctor Strange, Benedict Cumberbatch mendedahkan beliau tidak tahu menahu tentang status filem kedua superhero sama ada ia akan dihasilkan ataupun tidak. Beliau telah ditanya wartawan mengenai perancangan filem Doctor Strange 2 selepas pelancaran trailer kedua Avengers: Infinity War baru-baru ini.

“Tidak buat masa ini, tidak. perancangan asal sentiasa berubah-ubah, jadi saya tidak dapat membuat spekulasi.”

Dalam trailer terbaru Avengers: Infinity War, terdapat babak dalam trailer tersebut yang telah menimbulkan spekulasi tentang nasib Doctor Strange selepas melihat karakter tersebut ditawan oleh salah seorang ahli kumpulan Black Order.

Sebelum ini, presiden Marvel Studio Kevin Feige mendedahkan filem Doctor Strange 2 akan menjadi salah satu filem yang dirancang dalam fasa 4 Marvel Cinematic Universe berdasarkan kenyataannya yang mahukan filem kedua karakter tersebut dihasilkan.

Jadi kepada peminat filem-filem Marvel, agaknya apakah yang akan terjadi pada Doctor Strange dalam filem Avengers: Infinity War nanti, adakah ia akan selamat atau tidak, jika selamat kita berpeluang menonton filem kedua superhero tersebut dalam fasa 4 nanti.


“Gannibal”, Drama Jepun Yang Mendebarkan, Akan Ditayangkan Di Disney+ Hotstar Tidak Lama Lagi

Apabila Daigo Agawa mula-mula menyandang jawatan sebagai pegawai polis untuk sebuah bandar Jepun yang sunyi, dia disambut mesra oleh penduduk kampung dari semua peringkat umur.

Walau bagaimanapun, apabila seorang penduduk tua meninggal dunia dalam keadaan misteri, Daigo mendedahkan siri peristiwa ngeri yang mengejutkan yang akan membuatkan penonton mempersoalkan sejauh mana mereka mengenali jiran mereka, dalam drama Star Original yang akan datang – Gannibal.

Penerbitan Jepun tempatan pertama yang diumumkan secara eksklusif untuk Disney+ Hotstar, Gannibal adalah berdasarkan siri manga yang sangat popular dengan nama yang sama oleh Masaaki Ninomiya yang telah terjual sebanyak 1.7 juta salinan sejak ia pertama kali dilancarkan pada 2018.

Berlatarkan kampung fiksyen Jepun, Kuge-mura, Gannibal akan menyaksikan pegawai polis Daigo Agawa (lakonan Yuya Yagira) tiba di kampung luar bandar sebagai seorang lelaki yang rosak.

Pulih daripada pengalaman traumatik yang mengancam untuk memecahkan keluarganya, Daigo akan cuba membina semula ikatan antara isteri dan anak perempuannya sambil turut menegakkan undang-undang dan ketenteraman di seluruh kampung.

Ketika segalanya mahu memberi sinar baru dalam hidupnya, satu siri peristiwa mengejutkan mula berlaku yang akan membawa Daigo kepada kebenaran yang mengerikan bahawa ada sesuatu yang tidak kena dengan kampung tersebut dan mereka yang tinggal di sana.

Dilemparkan ke dalam persekitaran yang bermusuhan dengan ketegangan di setiap sudut, adakah pegawai polis yang meronda di jalanan Kuge-mura itu dapat membawa mereka yang bertanggungjawab ke muka pengadilan sebelum terlambat?

Gannibal mengumpulkan beberapa bakat hebat Jepun untuk menghidupkan drama seram yang mendebarkan ini. Diterbitkan bersama oleh Teruhisa Yamamoto, penerbit Drive My Car yang memenangi Anugerah Akademi tahun ini dan Tatsuya Iwakura, penerbit beberapa tajuk Jepun berprofil tinggi termasuk Kakegurui dan Yamikin Ushijima-kun, dan diarahkan oleh Shinzo Katayama (Siblings on the Cape) – yang mana filem terbaharunya Missing  telah diumumkan sebagai pilihan untuk kategori Arus Baharu di Festival Filem Antarabangsa Busan ke-26.

Drama ini juga turut mengambil calon Anugerah Akademi, Takamasa Oe. Oe baru-baru ini menulis lakon layar untuk Drive My Car, yang memenangi Anugerah Lakon Layar Terbaik di Festival Filem Cannes, filem Jepun pertama yang memenangi anugerah ini. Beliau juga telah menerima anugerah berprestij di National Society of Film Critics Awards, Los Angeles Film Critics Circle Awards dan Toronto Film Critics Circle Awards.

Gannibal ialah siri drama Jepun terbaharu yang diumumkan untuk distrim di Disney+ Hotstar dalam beberapa bulan akan datang, menyertai kandungan Jepun yang lain seperti Tokyo MER, serta yang baru diumumkan,  Nippon TV’s The Files of Young Kindaichi.

Drama asli Disney+ Hotstar Star Gannibal dijadual untuk ditayangkan secara eksklusif di Disney+ Hotstar pada musim sejuk ini.


“River Where The Moon Rises” Kekal Mendahului, Na In Woo Buat Penampilan Pertama Sebagai On Dal

Pelakon Na In Woo membuat penampilan pertama dalam drama “River Where The Moon Rises”, menggantikan tempat Ji Soo yang disingkirkan akibat kontroversi baru-baru ini.

Walaupun terpalit dengan kontroversi yang melibatkan bekas pelakonnya, drama “River Where The Moon Rises” masih mengekalkan prestasi baik dengan mencatatkan purata rating sebanyak 6.7 peratus dan 8.7 peratus, rating yang hampir sama dengan episod sebelumnya iaitu 6.6 dan 9.2 peratus.

KBS sebelum ini telah merancang untuk menyunting babak On Dal sebanyak mungkin, dari episod 7 dan 8, tetapi kerana usaha pelakon lain yang menyelesaikan penggambaran semula, Na In Woo berjaya membuat penampilan pertamanya dalam episod 7, yang ditayangkan pada 8 Mac.

Sementara itu, drama tvN “L.U.C.A.: The Beginning” gagal meneruskan prestasi baik apabila rating episod terbaru jatuh ke tahap 5.491 peratus berbanding rating tertinggi yang dicatatkan minggu lalu iaitu 6.299 peratus.

Akhi sekali di JTBC, drama “She Would Never Know” merekodkan purata rating sebanyak 1.614 peratus, sedikit penurunan berbanding episod sebelumnya.

Berdasarkan cerita rakyat Goguryeo, “River Where the Moon Rises” akan menceritakan kisah cinta Puteri Pyeonggang dan On Dal. Dalam penceritaan semula kisah terkenal ini, Pyeonggang – yang juga pahlawan berani – adalah seorang wanita yang bercita-cita tinggi dan ingin menjadi wanita pertama yang memimpin Goguryeo.

“L.U.C.A.: The Beginning” adalah drama aksi thriller mengenai seorang lelaki bernama Ji Oh (Kim Rae Won), yang diburu kerana kebolehan khasnya, dan seorang detektif jenayah ganas bernama Gu Reum (Lee Da Hee), satu-satunya yang mengingatinya. Kim Sung Oh memainkan peranan sebagai Lee Son, yang merupakan ketua di antara mereka yang memburu Ji Oh dan pernah menjadi sebahagian daripada pasukan khas.


Sylvester Stallone & Michael Bay Bekerjasama Dalam Filem Thriller LITTLE AMERICA

Michael Bay dan Sylvester Stallone, dua individu yang terkenal dengan genre aksi di Hollywood, dan kini mereka bersedia untuk bekerjasama buat pertama kalinya dalam sebuah filem thriller dystopian berjudul Little America.

Ditulis dan diarahkan oleh Rowan Athale (Strange But True), Little America akan ditetapkan dizaman masa hadapan dimana Amerika telah bankrup dan menjadi medan peperangan. Ia akan berkisarkan tentang Stallone, sebagai bekas anggota elit tentera yang diupah untuk mencari anak perempuan jutawan Asia. Dia dibantu oleh seorang lagi anak perempuan jutawan tersebut yang pakar dalam pertempuran dan akan mereka berdua akan menempuh cabaran dalam usaha mencari gadis yang hilang.

Bay yang baru sahaja berkolaborasi dengan Netflix dalam pembikinan filem aksi berbudget tinggi, 6 Underground, akan bertindak sebagai penerbit eksekutif menerusi syarikat penerbitannya, Platinum Dunes. Manakala Stallone akan membawa watak utama.

Little America digambarkan sebagai ‘jelmaan’ filem aksi ala Escape From New York arahan John Carpenter yang turut dibintangi Kurt Russel, terbitan tahun 1981. Penggambaran dijangka bermula pada musim panas ini.


Penggambaran RED NOTICE Selesai

Penggambaran filem Netflix Red Notice telahpun selesai!.

Pekara tersebut didedahkan dua bintang blockbuster, Ryan Reynolds dan Gal Gadot yang memuatnaik gambar set penggambaran di laman Instagram masing-masing. Kedua-dua mereka mengucapkan terima kasih kepada barisan pelakon dan krew kerana menjayakan penggambaran filem Red Notice. Anda boleh saksikan gambar dibawah.

Digambarkan sebagai filem aksi thriller komedi, Red Notice menyaksikan Dwayne Johnson memainkan peranan sebagai Ejen Interpool yang ditugaskan untuk menangkap pencuri karya seni (lakonan Gal Gadot) yang paling dikehendaki didunia, manakala karakter Reynolds digambarkan sebagai penyamar terhebat dunia.

Filem ini ditulis dan diarahkan oleh Rawson Marshall Thurber, pengarah telah bekerjasama dengan Johnson dalam filem Central Intelligence dan Skycraper. Netflix telah berjaya membida hak penyiaran filem ini pada tahun lepas, selepas Universal Pictures menarik diri dari proses bidaan.

Red Notice akan ditayangkan di platform streaming Netflix tahun hadapan.


Hot Toys Dedah Sut Hitam & Emas “Spider-Man: No Way Home”

Spider-Man: No Way Home tidak akan dilancarkan sehingga akhir tahun ini, tetapi peminat sudah diberi sedikit gambaran mengenai kostum yang akan dipakai oleh Peter Parker. Sekarang, mari kita lihat dengan lanjut kostum yang akan digunakan dalam filem yang akan datang.

Hot Toys baru-baru ini mengeluarkan beberapa gambar untuk salah satu figura koleksi mereka yang akan datang. Figura tersebut adalah untuk Spider-Man: No Way Home dan memaparkan Peter Parker, lakonan Tom Holland, dengan pakaian hitam dan emas. Sut tersebut hampir sama dengan sut yang pernah kita lihat dari filem, tetapi ia turut menampilkan beberapa komponen mistik seperti tangkal magik yang bersambung dengan penembak webnya, sigil mistik di dadanya, dan banyak lagi.

Lihat gambar mainan pakaian hitam dan emas Spider-Man: No Way Home di bawah:

Banyak spekulasi mengenai filem terbaru Spider-Man yang akan datang, lebih-lebih lagi selepas peminat melihat siri finale Loki. Salah satunya, filem ini dikhabarkan akan melibatkan ‘multiverse’, kemungkinan Dr. Strange telah merekrut Peter untuk membantunya menjaga aliran masa.

Spider-Man: No Way Home diarahkan oleh Jon Watts dan ditulis oleh Chris McKenna dan Erik Sommers. Menyertai Holland dalam barisan pelakon adalah Benedict Cumberbatch, Zendaya, Jacob Batalon, Alfred Molina, Jamie Foxx, Marisa Tomei, J.K. Simmons, Tony Revolori, Angourie Rice, Martin Starr, Hannibal Buress, dan J.B. Smoove.

Spider-Man: No Way Home akan ditayangkan di pawagam pada 17 Disember 2021.


Filem Tombiruo Akan Ditayangkan Di Amerika Syarikat?

Filem aksi tempatan Tombiruo arahan pengarah dari Amerika Syarikat, Seth Larney bakal dijual di Amerika Syarikat di acara American Film Market (AFM). Tombiruo terus mencatat kutipan memberangsangkan apabila berjaya menutup RM 7 Juta sejak mula ditayangkan pada 12 Oktober yang lalu.

Disebabkan prestasi memberangsangkan dan keunikan filem tersebut, ejen penjualan filem antarabangsa, Alliance Media Partners (AMP) melihat Tombiruo berpotensi untuk dijual dipasaran-pasaran antarabangsa.

Menurut Naib Presiden dan Ketua Astro Shaw, Najwa Abu Bakar bukan di AFM sahaja bahkan filem itu juga akan memasuki pasaran Eropah tahun depan.

Ini adalah kerjasama pertama AMP dengan penerbit dari Malaysia di mana ejen terbabit cukup berpengaruh dalam pasaran antarabangsa. AMP bakal menjadi ejen kami untuk menjual filem Tombiruo di pelbagai negara selepas ini.

“AFM yang berlangsung di Santa Monica, California, Amerika Syarikat adalah acara pertama untuk filem ini dijual dan tahun depan ia akan dijual di Eropah pula,” katanya.

Mengulas lanjut kerjasama itu, Najwa berkata filem terbabit mendapat perhatian berikutan kelainan yang ditampilkan.

“Saya percaya keunikan adiwira tempatan dapat menarik perhatian penonton antarabangsa.

“Selain itu, mutu produksi turut menjadi faktor penarik utama filem ini kerana ia setaraf karya antarabangsa. Kesimpulannya, Tumbiruo naskah yang boleh diterima secara global,” katanya.

Tombiruo: Penunggu Rimba yang dibintangi Zul Ariffin, Farid Kamil, Nabila Huda, Faizal Hussein dan Hasnul Rahmat memaparkan kisah Ejim dianggap penunggu rimba yang ingin membalas dendam terhadap kematian ayahnya akibat dibunuh oleh penjahat yang mahu memusnahkan hutan demi projek empangan.


Karya Lat, Kampung Boy Akan ke Layar Perak

Selepas diangkat ke siri televisyen dan juga ke pentas muzikal, kini karya kartunis Lat berjudul Kampung Boy akan diangkat ke layar perak pula. Lebih menarik, ia akan diarahkan oleh pengarah dari Perancis.

Menurut laman Cinemaonline, Lat atau nama sebenar Datuk Mohammad Nor Khalid menyatakan yang beliau begitu teruja dapat bekerjasama dengan pengarah tersebut dia pernah menonton filem arahan pengarah itu yang berkisarkan tentang kehidupan kanak-kanak Vietnam pada tahun 50an.

“Ada ramai kawan-kawan orang filem yang berminat mengadaptasikan karya saya kepada filem dalam bentuk kehidupan sebenar. Saya kata, cukuplah, saya sudah letih berbual mengenai Kampung Boy. Tetapi apabila menerima tawaran pengarah dari Eropah yang ingin memfilemkannya, terpaksalah saya berbincang,” ujar kartunis berkenaan kepada Utusan Online.

Kartunis Lat mendedahkan, beliau tertarik dengan tawaran itu adalah kerana terdapat pihak produksi yang mahu mengetengahkan kebudayaan dan kehidupan Melayu di kampung, dan Malaysia, yang mana orang luar negara tidak tahu mengenainya.

Kepada yang pernah membaca komik atau menonton siri televisyen Kampung Boy, apa pendapat anda sekiranya filem ini berjaya direalisasikan?


Transformers: Origin dan Evolusi Optimus Prime

Minggu depan bermulanya tayangan filem kelima franchise Transformers, The Last Knight. Filem terbaru ini nanti bakal mengorek misteri kewujudan Transformers di Bumi sejak berkurun yang lalu serta melihat kesudahan peperangan diantara Manusia dan Robot.

Sementara kita menunggu tayangan filem ini pada 22 Jun, mari kita lihat transformasi salah satu watak Transformers paling popular, Optimus Prime, dari mula-mula wataknya dicipta sehinggalah filem terbaru ini.

Diaclone, patung robot yang boleh berubah dari kenderaan kepada robot, ciptaan Takara. Hasbro kemudiannya membuat perjanjian dengan Takara Toy untuk menghasilkan robot Transformers pada tahun 1983 dan membawa kewujudan robot Optimus Prime

Semasa pelancaran robot-robot generasi 1 dari 1984 sehingga 1992, Optimus Prime yang dihasilkan menjadi bentuk truck Kenworth K100 telah menjadi kegilaan peminat-peminat robot Transformers Generation 1.

Banyak versi Optimus Prime dihasilkan oleh Hasbro dari tahun ke setahun, dan salah satunya Optimus Prime yang dihasilkan mengikut design truck Pepsi

Versi asal Optimus Prime. Selepas dicederakan dengan teruk oleh Megatron, Orion Pax telah dibaiki dan dicipta semula oleh Alpha Trion dan kemudiannya dinamakan sebagai Optimus Prime

Design terakhir Generation 1 Optimus Prime. Dihasilkan secara eksklusif oleh syarikat Takara.

Klon jahat Optimus Prime, rupabentuk yang sama dengan Optimus tetapi memiliki warna yang berbeza iaitu warna hitam

Rupa bentuk yang sama dengan Generation 1, tetapi terdapat beberapa penambahan pada aksesori Optimus Prime seperti senjata laser

8. Optimus Primal – Beast War

Siri spin off Transformers – Beast War – yang menggunakan karakter-karakter haiwan dalam siri animasi Transformers ini. Optimus Primal adalah versi Optimus Prime dalam animasi Beast War. Bertukar bentuk dari robot ke haiwan Gorilla. Terdapat juga versi Optimus Prime daam Beast War iaitu bukan dalam bentuk Gorilla tetapi dalam bentuk kelawar. Kelakar…

9. Transformers: Robot in Disguise (2001)

Siri reboot Transformers menunjukan kembalinya Optimus Prime, tetapi bukan dalam bentuk tradisionalnya iaitu bentuk Kenworth truck, tetapi dalam bentuk yang lebih moden dan mempunyai enjin berapi..wuuuu..

Selain itu juga, Optimus muncul dalam pelbagai versi dalan siri animasi trilogi Unicron. Setiap musim siri tersebut akan menampilkan rupa bentuk Optimus Prime yang berbeza

Filem live action pertama Transformers dihasilkan dengan Optimus muncul dalam rupabentuk truck Peterbilt model 1994.

Selepas filem live-action dihasilkan, kemudianya Transformers: Animated pula muncul dengan rupa bentuk Optimus Prime yang lebih style dan menggunakan kapak sebagai salah satu senjata.

Dalam alternate universe dimana yang baik menjadi jahat, manakala jahat menjadi baik, Optimus Prime merupakan robot yang kejam dan tidak berperikemanusiaan.

14. Transformers: Revenge of the Fallen (2009)

Sekuel filem Transformers yang menyaksikan tiada perbezaan pada rupabentuk Optimus Prime sehinggalah dia bergabung dengan JetFire

Salah satu toyline yang dibatalkan menyaksikan Optimus Prime sebagai trak armor atau mungkin tank dan dikenali sebagai General Optimus Prime

Crossover yang dibatalkan yang menunjukan Justice League dan Transformers bertembung sesama sendiri. Lihat gambar disebelah kanan, Optimus Prime merupakan salah seorang anggota Green Lantern Corp, dan invisible jet Wonder Women merupakan Transformers.

Rupabentuk Optimus Prime dalam siri animasi Transformers:Prime. Kelihatan seperti generasi pertama Optimus

18. Transformers Prime Beast Hunters: Predacons Rising

Siri animasi ini pula kelihatan Optimus Prime lebih besar dan nampak gagah..

19. Transformers: Age of Extinction (2014)

Rupa bentuk yang agak usang pada permulaan filem Age of Extinction kerana Optimus dalam pensembunyian dari diburu tentera manusia

20. Transformers: Age of Extinction (2014)

Kemudian dia kembali rupabentuk yang hampir sama dengan filem pertama dan kedua, sambil mengenakan senjata Cybertronian knights.

Angry Bird dalam siri spin off transformers dan menampilkan Optimus Prime versi Angry Bird

22. Transformers: Robots in Disguise (2015)

Rupabentuk Optimus Prime dalam siri animasi terbaru

23. Transformers: The Last Knight (2017)

Gambar terbaru Optimus dalam filem akan datang, Transformers: The Last Knight. Dia menjadi jahat dan kelihatan badannya sudah dinaiktaraf seiring dengan pesonanya terbaru dalam filem itu nanti.

Ok yang ini kami bergurau.. jangan maraahhh aaa..


Filem Terbaru Star Wars Mungkin Ditetapkan Era “High Republic” – 400 Tahun Sebelum The Rise Of Skywalker

Selepas berakhirnya Skywalker Saga, mata peminat kini tertumpu dengan perancangan Lucasfilm untuk filem terbaru Star Wars.

Tahun lalu, semasa di Star Wars Celebration, pasukan kreatif yang disertai  Claudia Gray, Justina Ireland, Daniel José Older, Cavan Scott, dan Charles Soule dilaporkan sedang terlibat dengan projek misteri yang diberi nama ‘Project Luminous’. Tetapi tidak banyak butiran lanjut mengenai projek tersebut didedahkan kepada umum.

Kini, terdapat laporan yang mengatakan masa depan francais Star Wars tidak jauh beza dengan Marvel Cinematic Universe.

Lucasfilm ini sedang bersedia untuk melancarkan gelombang baru yang melibatkan komik, novel, permainan video dan filem dimana ia akan ditetapkan 300-400 tahun sebelum peristiwa Skywalker Saga.

Plot akan berkisarkan tentang sekumpulan Jedi yang meneroka rantau galaksi yang tidak diketahui dan membawa mereka terlibat dalam konflik dengan beberapa musuh, termasuklah penjahat kuno (digambarkan sebagai dewa Sith). Kemungkinan siri baru ini akan menceritakan kisah asal permusuhan di antara Jedi dan Sith, dan era ini dirujuk sebagai “High Republic”.

Filem-filem akan datang dilaporkan tidak dibuat secara trilogi seperti kebiasaannya, sebaliknya sebagai filem standalone, dan turut melibatkan beberapa filem ‘crossover’ seperti filem The Avengers.

Selain itu juga peminat dapat mengentahui lebih lanjut tentang ‘Rule of Two’ yang sering diungkapkan Sith, dan bakal melihat Jedi Master Yoda versi muda.

Babak pertama kisah terbaru Star Wars ini akan bermula menerusi permainan video pada tahun hadapan.

Kepada para peminat, apa pendapat anda dengan babak terbaru Star Wars ini?

Sumber: Ziro.hu (via Making Star Wars)


Tarikh Tayangan ‘The First Responders’ Musim 2 Telah Didedahkan

Tarikh tayangan musim 2 The First Responders telah didedahkan, iaitu pada 4 Ogos 2023.

Dibintangi Kim Rae Won, Son Ho Jun dan Gong Seung Yeon, The First Responders ialah sebuah drama tentang anggota pasukan polis, bomba dan pasukan paramedik ketika mereka berkumpul untuk membantu bandar mereka dalam apa jua cara yang mereka boleh lakukan.

Musim 1 mula disiarkan pada November lalu dan menamatkan tayangan 12 episodnya pada penghujung 2022.

Musim akan datang bertajuk “The Police Station Next to the Fire Station and the National Forensic Service,” dan akan mempertingkatkan lagi kerjasama diantara pasukan bomba yang tugasnya memadam kebakaran, pasukan polis yang menangkap penjenayah, dan Perkhidmatan Forensik Kebangsaan (NFS) yang mencari bukti kerana mereka menghadapi kejadian yang tidak pernah berlaku sebelum ini.

Kim Rae Won, Son Ho Jun dan Gong Seung Yeon akan kembali memainkan peranan mereka sebagai Jin Hoe Gae, Bong Do Jin dan Song Seol.

The First Responders Musim 2 ditetapkan tayangan pada 4 Ogos jam 10 malam. KST


Dua Generasi Bergabung Dalam Trailer “Jurassic World Dominion”

Universal Pictures telah melancarkan trailer rasmi Jurassic World Dominion, yang menunjukkan dua generasi berganding bahu untuk menghadapi ancaman Dinosaur.

Treler tiga minit itu menunjukkan semua bintang utama termasuk Chris Pratt, Bryce Dallas Howard, Laura Dern, Jeff Goldblum dan Sam Neill. Filem yang dinanti-nantikan itu akan ditayangkan di pawagam pada 10 Jun ini.

“Musim panas ini, alami kesimpulan epik era Jurassic apabila dua generasi bersatu buat kali pertama. Chris Pratt dan Bryce Dallas Howard disertai oleh pemenang Oscar Laura Dern, Jeff Goldblum dan Sam Neill dalam Jurassic World Dominion, pengembaraan baharu yang berani, tepat pada masanya dan menakjubkan, yang merentangi dunia,” menurut sinopsis rasmi.

“Daripada arkitek dan pengarah Jurassic World Colin Trevorrow, Dominion berlaku empat tahun selepas kemusnahan Isla Nublar. Dinosaur kini hidup—dan memburu—bersama manusia di seluruh dunia. Keseimbangan yang rapuh ini akan membentuk semula masa depan dan menentukan, sekali dan untuk semua, sama ada manusia akan kekal sebagai pemangsa teratas di planet yang kini mereka kongsi dengan makhluk paling menakutkan dalam sejarah.”

Jurassic World: Dominion dibintangi Chris Pratt, Bryce Dallas Howard, Jake Johnson, Omar Sy Daniella Pineda, Justice Smith, dan BD Wong. Filem terbaru ini juga bakal menampilkan beberapa bintang dari filem asal Jurassic Park seperti Laura Dern, Sam Neill, Jeff Goldblum, dan Campbell Scott. Beberapa karakter baru turut diperkenalkan dan akan dilakonkan oleh Mamoudou Athie, DeWanda Wise, Dichen Lachman, Scott Haze, dan Isabella Sermon.

Colin Trevorrow kembali sebagai pengarah dan turut menulis lakonlayar bersama Emily Carmichael, berdasarkan cerita yang dirangka oleh Derek Conolly dan Trevorrow. Penerbit Eksekutif adalah Steven Spielberg bersama Alexandra Derbyshire dan Trevorrow.


Dukun Catat Kutipan Kedua Tertinggi Setakat Ini, Lee Chong Wei Kutip RM4 Juta

Filem yang telah lama disimpan oleh Astro Shaw, Dukun berjaya mencipta kejutan dengan kutipan tiket yang cukup memberangsangkan walaupun tiada promosi besar-besaran dilakukan. Disiapkan pada tahun 2006 sebelum diharamkan oleh Lembaga Penapisan Filem (LPF), filem Dukun telah berjaya mengutip lebih RM6 juta sejak ia mula dibenarkan tayangan pada 5 April yang lalu

Dukun diarahkan oleh Dain Said dan dibintangi oleh beberapa nama hebat seperti Ummi Aida, Adlin Aman Ramlie, Namron, Faizal Hussein, Bront Palarae, Nadiya Nisaa, Mislina Mustafa, Soffi Jikan, Hasnul Rahmat dan Elyana.

Sementara itu, filem biopik pemain badminton negara, Dato Lee Chong Wei yang berjudul Lee Chong Wei – Rise of the Legend terus mencatatkan kutipan memberangsangkan dengan kini telah mencecah RM4.5 juta, kutipan ketiga tertinggi filem tempatan setakat ini dibelakang Dukun dan KL Special Force.

Lee Chong Wei – Rise of the Legend

Filem yang baru ditayangkan, Enjin No. 9 arahan Raja Azmi dan terbitan Rangkaian Melati Production hanya mampu mengaut RM7.5 ribu sahaja sejak ia ditayangkan pada 29 Mac yang lalu. Kutipan itu meletakkan filem komedi itu berada ditangga kedua filem paling rendah kutipan tiket 2018 setakat ini dibelakang filem Bidong The Boat People.

Berikut adalah senarai kutipan terkini filem-filem tempatan sehingga 15 April 2018

KL Special Force – RM 11.5 juta
Dukun – RM 6.2 juta (TIDAK RASMI)
Lee Chong Wei – RM 4.5 Juta
A House of Happiness – RM 1.59 juta
Makrifat Cinta – RM 138,686
Bukan Cinta Malaikat – RM 134,324
Best Story – RM 123,077
Amazing Titanman – RM 92,634
Get Hard – RM 89,834
Hantu Wangan – 89,420.70
Badang – RM 74,148
Busker – RM 68,739
Surf This Love – RM 47,724
33KM From KL – 18,779
Enjin No. 9 – 7,566.17
Bidong The Boat People – RM 3,536

Jumlah keseluruhan kutipan tiket = RM  24.75 juta
Sumber: Finas


Idris Elba Tidak Lagi Berminat Dengan Peranan James Bond Selepas Menerima Kecaman Berunsur Perkauman

Selepas Daniel Craig berundur dari peranan James Bond, nama Idris Elba antara yang disebut-sebut untuk mengalas peranan perisik 007 itu.

Walaupun spekulasi itu pernah menjadi satu penghormatan kepadanya, Elba baru-baru ini berkata, kecaman bersifat perkauman terhadap idea dia memainkan peranan James Bond telah menyebabkan dia tidak lagi berminat untuk menerima peranan itu jika ditawarkan.

Bercakap dalam temubual dengan podcast SmartLess, Elba sempat membincangkan tentang khabar angin yang mengaitkannya dengan peranan James Bond.

Dia berkata, pada satu ketika, selepas mendengar khabar angin itu, ia bagaikan satu penghormatan besar kepadanya

“Sebenarnya, saya sanga teruja untuk masa yang lama tentang pekara ini,” kata Elba.

“Saya seperti, ‘Ini gila!’ James Bond…Kami semua pelakon dan kami faham peranan itu. Ia adalah salah satu daripada [peranan] yang diidamkan.”

“Diminta untuk menjadi James Bond adalah seperti, ‘Ok, anda telah mencapai kemuncak’. Itulah salah satu perkara yang seluruh dunia idamkan.”

Walau bagaimanapun, Elba berkata, walaupun kebanyakkan peminat teruja dengan idea itu, tedapat ‘segelintir’ yang tidak berpuas hati dan ianya berakhir ‘dengan sangat menjijikkan dan mengecewakan’ buat pelakon itu.

“Pada asasnya, ia adalah satu pujian yang besar bahawa setiap sudut didunia kecuali dari beberapa sudut, yang tidak akan kita bincangkan, sangat gembira dengan idea yang saya boleh dipertimbangkan,” tambah Elba.

“Mereka yang tidak berpuas hati dengan idea itu menjadikan semuanya menjijikkan dan tidak masuk akal, kerana ia melibatkan perkauman. Ia menjadi karut dan saya menerima akibatnya.”

Selain Elba, terdapat beberapa nama, seperti Henry Cavill, telah dikaitkan dengan peranan itu. Namun, peminat tidak akan dapat melihat pengganti Daniel Craig dalam masa terdekat memandangkan pihak penerbit masih lagi mencari calon yang sesuai untuk watak itu.


Lynda Carter Mungkin Membawakan Watak Wonder Woman Dalam “Crisis On Infinite Earths”

The CW mungkin menambah lagi bilangan karakter komik dalam siri crossover akan datang, Crisis on Infinite Earths. Selepas Brandon Routh, Tyler Hoechlin dan Tom Welling mengesahkan kehadiran mereka sebagai Supermah, kini terdapat peluang untuk melihat Lynda Carter kembali memainkan peranannya sewaktu muda dahulu, iaitu Wonder Woman.

Menurut laporan dari Deadline, The CW dan Carter masih belum mengesahkan penglibatan watak Wonder Woman dalam siri itu, tetapi ia menyebut “Carter mungkin akan kembali sebagai Wonder Woman”. Apapun kita nantikan pengesahan dari pihak penerbit.

Carter sebelum ini pernah muncul dalam siri Arrowvers dan memainkan peranan sebagai Presiden Olivia Marsdin dalam musim kedua Supergirl.

‘crossover’ Crisis on Infinite Earths akan bermula dengan siri Supergirl pada Ahad, 8 Disember, diikuti Batwoman pada Isnin 6 Disember dan The Flash pada Selasa 10 Disember. Siri keempat ‘crossover’ akan berhenti seketika dan bersambung pada 14 Januari 2020 menerusi siri Arrow dan akan berakhir menerusi siri DC’s Legends of Tomorrow pada hari yang sama.

Brandon Routh akan memainkan dua peranan berbeza iaitu sebagai The Atom dan Superman. Selain itu juga beberapa pelakon akan kembali membawakan watak masing-masing seperti Tyler Hoechlin sebagai Clark Kent / Superman, Elizabeth Tulloch sebagai Lois Lane, Jon Cryer sebagai Lex Luthor, Tom Cavanagh sebagai Pariah dan LaMonica Garrett sebagai Anti-Monitor. Selain itu juga, Crisis on Infinite Earth akan turut menampilkan Black Lightning dan Bruce Wayne.

Dalam finale ‘crossover’ Elseworlds yang lalu, Monitor (LaMonica Garrett) memberi amaran kepada wira tentang “Krisis” yang akan berlaku.


The CW Batal  Legends of Tomorrow & Batwoman

The CW telah mengucapkan selamat tinggal kepada dua rancangan Arrowverse popular mereka.

Legends of Tomorrow, spin off Arrow dan Flash yang memfokuskan pada adiwira yang menggembara melalu masa dan menyelamatkan realiti, telah dibatalkan, begitu juga dengan siri baharu, Batwoman. Berita pembatalan itu diketahui pada minggu ini.

Legends of Tomorrow telah menjadi sebahagian kepada Arrowverse sejak 2016 dan mengandungi 110 episod dari 7 musimnya. Dengan banyak pelakon telah masuk dan keluar sejak beberapa tahun yang lalu, hanya Sara Lance satu-satunya pelakon asal yang masih kekal dengan rancangan itu.

Thank you to our fans; your love and passion for our strange band of misfits has made every break, every script, every daily, every cut, and every mix worth all the hard work. We see you, we love you, and you’ll always have a place on the Waverider. ❤— Keto Shimizu (@ketomizu) April 30, 2022

Batwoman telah ditayangkan pada 2019 selepas watak Kate Kane, lakonan Ruby Rose, diperkenalkan dalam peristiwa ‘crossover’ Elseworlds pada awal tahun tersebut. Susulan pengunduran Rose pada penghujung musim pertama, rancangan itu menggantikan watak utama dengan watak baharu, Ryan Wilder, lakonan Javicia Leslie.

Ryan mengambil-alih peranan ‘Caped Crusader’ selepas Kane dianggap hilang, rancangan itu kemudian menceritakan tentang pemergian Kane, dengan Wallis Day menggantikan tempat Rose untuk baki musim kedua.

Ketika musim ketiga keudara baru-baru ini, Rose tampil membuat pendedahan tentang keadaan di sebalik belakang tabir rancangan itu, termasuk gangguan seksual dan keadaan kerja yang tidak selamat.

It has been an honor. Thank you! 🦇 pic.twitter.com/OjbDfXD0YE— Javicia Leslie (@JaviciaLeslie) April 29, 2022

Legends of Tomorrow dan Batwoman berakhir dalam keadaan tergantung, tetapi terdapat dua lagi rancangan Arrowverse yang berlangsung, iaitu The Flash dan Superman & Lois. Kedua-dua rancangan itu telah mengesahkan musim kesembilan dan ketiga.


Pengarah DON’T BREATHE Bakal Arahkan Filem Zombie Berjudul 16 STATES

Pandemik COVID-19 menyebabkan banyak projek-projek filem ditangguhkan. Tetapi ia tidak menghalang studio Lionsgate mengumumkan perancangan terbaru mereka. Menurut laporan THR, Lionsgate bakal menghasilkan filem terbaru berjudul 16 States

Pengarah Don’t Breath dan Evil Dead, Fede Alvarez telah diberi tanggungjawab untuk mengetui projek filem, manakala skrip ditulis oleh John Requa dan Glenn Ficarra (Jungle Cruise, This is Us).

Filem bertemakan zombi pandemik thriller ini dikatakan mempunyai “lakaran filem zombie lakonan Will Smith, I Am Legend,” yang mana ia memberi tumpuan kepada seorang ibu yang cuba mencari keluarganya di tengah-tengah pandemik yang menjangkiti manusia dan menjadi zombi.

Roy Lee dan Miri Yoon dari Vertigo Entertainment akan menjadi penerbit bersama-sama dengan Requa, Ficarra dan Charlie Gogolak melalui studio Zaftig Films. Alvarez, Shintaro Shimosawa dan Rodolfo Sayagues dari Bad Hombre turut menjadi penerbit.

Tiada tarikh tayangan diumumkan studio Lionsgate.


Jennifer Lopez Bintangi Filem Aksi Terbaru Netflix “The Mother”

Calon Golden Globe Jennifer Lopez secara rasmi sertai projek terbaru Netflix berjudul The Mothers, lapor Deadline. Selain itu juga, pengarah filem live-action Mulan, Niki Caro dilaporkan sedang dalam rundingan untuk mengetuai projek tersebut.

The Mother adalah sebuah filem aksi yang mengikuti kisah seorang pembunuh upahan (Lopez) yang terpaksa keluar dari persembunyian demi melindungi anak perempuannya yang telah dia tinggalkan selama bertahun-tahun, ketika dia melarikan diri dari lelaki berbahaya.

Projek ini disamakan dengan filem keluaran tahun 1994 arahan Luc Besson, The Professional yang dibintangi Jean Reno dan Natalie Portman.

Skrip ditulis oleh Misha Green (Lovecraft Country), Lopez turut bertindak sebagai penerbit bersama-sama Elaine Goldsmith Thomasi menerusi syarikat produksi Nuyorican Productions. Green dan Benny Medina turut menjadi penerbit bersama-sama Vertigo Entertaiment.

Filem ini ditulis oleh Misha Green (Lovecraft Country) dengan revisi oleh Andrea Berloff (Straight Otta Compton). Lopez juga akan berkhidmat sebagai penerbit bersama Elaine Goldsmith Thomas menerusi Nuyorican Productions mereka. Green dan Benny Medina juga ditetapkan sebagai pengeluar bersama dengan Roy Lee dan Miri Yoon dari Vertigo Entertainment. Catherine Hagedorn juga telah memasuki projek ini sebagai eksekutif

Ini merupakan projek terbaru Lopez bersama Netflix selepas mereka bekerjasama dalam filem adaptasi The Cipher.


HBO RENEWS DRAMA SERIES INDUSTRY FOR A SECOND SEASON

HBO’s drama series Industry has been renewed for a second season, it was announced by Francesca Orsi, Executive Vice President, HBO Programming. This series will conclude its eight-episode first season with the final two episodes airing back-to-back same time as the U.S. on Tuesday, 22 December at 11am and 12pm on HBO GO and HBO (Astro Ch 411 HD), with a same day encore at 11pm on HBO.

and HBO (Astro Ch 411 HD),

with a same day encore at 11pm on HBO.

“Mickey and Konrad have captured an authentic, fresh angle on workplace culture from the bottom up and presented a complex look at navigating life in your early twenties – replete with thrills, failures and victories,” says Orsi. “It’s exciting to see fans embrace these young graduates, and we join them in anticipation of what’s in store for season two. We also send a big thanks to our partners at Bad Wolf and BBC.”

From first-time creators Mickey Down and Konrad Kay, Industry follows a group of young graduates competing for a limited number of permanent positions at a leading international bank in London.

Starring Myha’la Herrold (“The Tattooed Heart”), Marisa Abela (“Cobra”), Harry Lawtey (“City of Tiny Lights”), David Jonsson (“Deep State”) and Nabhaan Rizwan (“Mogul Mowgli”) as “The Graduates” and Conor MacNeill (“Artemis Fowl”), Freya Mavor (“Skins”), Will Tudor (HBO’s “Game of Thrones”) and Ken Leung (HBO’s “High Maintenance”) as “Management,” Industry gives an insider’s view of the blackbox of “high finance” through the eyes of an outsider, Harper Stern (Herrold), a talented young woman from upstate New York. Following a group of young grads fueled by ambition, youth, romance and drugs, the series examines issues of gender, race, class, and privilege in the workplace as these impressionable young minds begin to forge their identities within the pressure cooker environment and sensory blitz of Pierpoint & Co’s trading floor, where meritocracy is promised but hierarchy is king.

Wall Street Journal noted that Industry presents “a world that’s thoroughly believable, frequently appalling and fully enthralling,” while Hollywood Reporter praised the series as “steamy escapism.” TIME called it “smart and contemporary… a ‘Working Girl’ for a new generation,” citing that “Down and Kay add to the verisimilitude with dialogue that feels both cerebral and…realistic,” and NPR crowned Harper Stern “the most fascinating character on TV right now.”

Season 1, Episode 7: “Pre-Crisis Activity”

Debut date: Tuesday, 22 December at 11am on HBO GO and HBO

With Reduction in Force Day looming, the graduates do whatever it takes to secure final recommendations from their superiors and solidify vital client relationships. At a dinner party hosted by Yasmin (Marisa Abela) and Sebastian, resentment and jealousy bubble to the surface, and Harper (Myha’la Herrold) divulges confidential company business.

Written by Mickey Down and Konrad Kay; Directed by Mary Nighy.

Season 1, Episode 8: “Reduction in Force” (Season finale)

Debut date: Tuesday, 22 December at 12pm on HBO GO and HBO

After a tumultuous few months at Pierpoint, the graduates take vastly different approaches as they stand before senior management to prove they’re worthy of permanent positions. Following an unexpected meeting with a familiar face, Harper (Myha’la Herrold) contends with a decision that could transform the culture of Pierpoint.

Season one credits: Industry is created and executive produced by Mickey Down and Konrad Kay; Executive produced by Jane Tranter, Lachlan MacKinnon, Ryan Rasmussen, David P. Davis and by Ben Irving for BBC; Co-Executive produced by Ed Lilly; Produced by Lee Thomas. Produced for HBO / BBC by Bad Wolf. Writers include Konrad Kay, Mickey Down, Sam H. Freeman and Kate Verghese. Directors include Lena Dunham, Ed Lilly, Tinge Krishnan, Mary Nighy.

Stream or download Industry on HBO GO. Download the app at App Store or Play Store and get a 7-day free trial. Access HBO GO via Astro or at https://www.hbogoasia.com/. HBO GO is now available on Android TV, Apple TV, LG TV and Samsung Smart TV – and comes with AirPlay and Google Cast functionality.


Latarbelakang Thanos Akan Ditunjukkan Dalam Avengers: Infinity War Versi Blu-ray

Walaupun belum disahkan oleh Marvel Studios atau pengarahnya “Russo Brothers”, terdapat laporan yang mengatakan bahawa filem Avengers: Infinity War versi blu-ray akan turut mengandungi kisah Thanos berdurasi selama 30 minit.

Pekara ini didedahkan sendiri oleh pencipta karakter Thanos, Jim Starlin semasa berada di Las Vegas Comic Con baru-baru ini. Menurutnya lagi, “The Russo Brothers” merancang untuk meletakan “footage” berdurasi 30 minit yang akan menceritakan latarbelakang Thanos dalam filem Avengers: Infinity War versi blu-ray.

Walaupun individu yang mendedahkan pekara ini merupakan antara individu penting dalam dunia Marvel, peminat perlu nantikan pengumuman rasmi dari pihak studios.

Kepada peminat filem Avengers: Infinity War, teruja tak jika kisah Thanos dimasukkan dalam versi blu-ray?


Kerjasama iQiyi & Badan Bertindak Imunisasi COVID-19 (CITF) Sempena Kempen iQiyi Bersama Rakyat Malaysia

Peneraju penstriman hiburan Asia, iQiyi berganding bahu dengan Badan Bertindak Imunisasi COVID-19 (CITF) bagi memperkasakan usaha imunisasi dalam menyokong agenda Program Imunisasi COVID-19 Kebangsaan (PICK) iaitu mensasarkan pencapaian 70-80% imuniti kelompok pada penghujung 2021.

Menerusi program ‘iQiyi Bersama Rakyat Malaysia’, iQiyi akan bekerjasama dengan CITF melunaskan langganan VIP iQiyi bernilai RM1.5 juta kepada orang ramai di seluruh negara yang telah divaksin. Dengan lebih 3,000 kandungan Asia di platform iQiyi International diberikan secara percuma, iQiyi melaksanakan tanggungjawabnya dalam menyokong CITF bagi mendorong peningkatan pendaftaran dan kadar kehadiran untuk menerima suntikan vaksin COVID-19 melalui sokongan dan inisatif berasaskan ganjaran di seluruh tanah air.

Mengulas kerjasama ini, Menteri Penyelaras Program Imunisasi Covid-19 Kebangsaan (PICK), Khairy Jamaluddin berkata: “Aspek penting bagi membendung penyebaran COVID-19 adalah kerjasama. Gandingan padu pihak kerajaan dan swasta dapat menyebarkan mesej yang kuat dan jelas bahawa semua pihak memainkan peranan dalam mencegah penyebaran COVID-19 dan mempromosi kesedaran awam mengenai vaksin COVID-19.”

Khairy turut menegaskan bahawa CITF telah memperluas usaha imunisasi secara signifikan dengan memastikan akses kepada lebih banyak dos vaksin yang akan membolehkan bekalan mencukupi di seluruh negara. Pelaksanaan vaksinasi COVID-19 adalah disokong dengan membuka lebih banyak PPV termasuk PPV mega yang mempunyai kapasiti lebih besar untuk memberikan ribuan suntikan setiap hari dalam masa beberapa minggu akan datang. Selain itu, PICK turut disokong oleh program pemberian vaksin yang disediakan menggunakan kemudahan pandu lalu.

Sementara itu, Pengurus Besar iQiyi Malaysia, Singapura dan Brunei, Dinesh Ratnam berkata: “Kami tahu betapa sukarnya tahun lalu bagi seluruh rakyat Malaysia. Kami sangat berbesar hati kerana diberi peluang untuk bekerjasama dengan CITF dengan menghadiahkan langganan percuma kepada rakyat Malaysia yang telah menerima vaksin COVID-19. Kami ingin menghiburkan orang ramai dengan kandungan hebat Asia ketika mereka berada di rumah seterusnya menjadikan masa yang diluangkan sepanjang PKP 3.0 terasa lebih seronok dan tidak membosankan.”

Untuk butiran dan maklumat mengenai tawaran serta cara menebus baucar, log masuk ke: https://iqiyibersamarakyat.com/


Perbalahan Disney – Sony Tamatkan Penglibatan Marvel Studios & Kevin Feige Dalam Francais “Spider-Man”

Berita kurang enak buat peminat-peminat Marvel Cinematic Universe (MCU). Kegagalan Disney dan Sony Pictures dalam mencapai kata sepakat mengenai pembiayaan filem Spider-Man akan datang telah menyebabkan penglibatan Marvel Studios dan Kevin Feige dalam filem Spider-Man berakhir.

Menurut sumber yang mendedahkan kepada laman Deadline, perbalahan mengenai pekara tersebut telah berlaku sejak beberapa bulan lepas, dan kemuncaknya bermula apabila filem Avengers: Endgame berjaya mencantas kedudukan Avatar dan Spider-Man: Far From Home menjadi filem paling laris dalam sejarah studio Sony Pictures.

Banyak pekara yang berlaku diantara Disney dan Sony Pictures, tetapi semuanya berpunca disebabkan wang, dan mudah untuk difahami kenapa kedua-dua pihak enggan mengalah.

Disney telah meminta pembiayaan 50/50 diantara kedua-dua studio untuk filem Spider-Man akan datang, dan terdapat perbincangan bahawa ia mungkin dapat diperluaskan kepada filem-filem lain dalam “universe” Spider-Man. Bagaimanapun, pihak Sony yang diketuai oleh Tom Rothman dan Tony Vinciquerra memberi cadangan lain, tetapi Disney tidak mahu menurutinya.

Secara mudahnya, Sony tidak mahu berkongsi francais Spider-Man seperti yang diminta oleh Disney, manakala Disney pula berkira-kira mengenai risiko kewangan yang bakal dihadapinya jika membiayai separuh daripada modal pembikinan filem. Jadi kerjasama baru perlu diputuskan yang mana kedua-dua pihak gagal ini untuk mencapai kata sepakat. Pihak Disney juga tidak berminat untuk meneruskan kerjasama sekarang dimana Marvel Studios hanya menerima 5% dari keuntungan filem.

Marvel kini sudah memegang hak keseluruhan merchandise Spider-Man, tetapi dengan meminta separuh dari dunia sinematik Spider-Man, ianya telah dianggap melangkaui batas memandangkan Sony juga kini sedang membangunkan dunia Marvel mereka sendiri.

Menurut sumber lagi, tanpa Feige, Sony mampu bergerak sendiri. Mereka boleh meneruskan ‘template’ yang ada dalam filem Spider-Man dengan menggunakan nama-nama yang sedia ada seperti Tom Holland, Jon Watts serta penerbit Amy Pascal, yang menjadi popular selepas bersama-sama Feige menaikkan semula jenama Spider-man. Selain itu juga, Tom Rothman banyak membantu ketika ‘memperbetulkan’ masalah yang ada pada filem Venom sebelum ia ditayangkan, dan keupayaan Rothman menandakan, Sony tidak bergantung harap kepada Marvel Studios dan Kevin Feige.

Setakat ini tiada pengumuman rasmi yang dibuat oleh kedua-dua studio. Peminat berharap ianya dapat diselesaikan demi peminat yang tidak mahu Spider-Man keluar dari dunia sinematik Marvel yang cukup besar ini. Walaupun Marvel Studios telah memiliki banyak karakter Marvel selepas Fox dibeli oleh Disney, kewujudan karakter Spider-Man sangat penting kerana ia adalah karakter besar dalam canon Marvel. Tanpa Spider-Man dunia sinematik MCU kehilangan salah satu daya penariknya.

Apapun kita lihat bagaimana Disney dan Sony mengenepikan perbezaan mereka dalam mencampai kata sepakat mengenai masa depan Spider-Man dalam dunia MCU.